Rubin - Anži\nPonedeljak, 20/05 - Fudbal, Rusija, Premijer liga\n20/05Rubin Kazanj vs AnžiDa postigne pogodak - obe ekipetip: Da\n1 / 10 Ulog\nPoslednji meč 29. kola ruske Premijer lige igra se u Kazanju gde će Rubin dočekati ekipu Anžija. Meč između ova dva tima je zakazan za 18 časova.\nIz uprave ekipe iz Kazanja su pre početka sezone najavljivali napad na Ligu Evrope, ali kako sada stvari stoje od toga nažalost neće biti ništa. Naime, Rubin se trenutno nalazi na tek desetom mestu i odavno su izgubili sve šanse za plasman u drugo po kvalitetu evropsko takmičenje. Čak, mora se priznati da je ova ekipa većim delom sezone bila bliža i ispadanju nego Evropi, ali su zbog dobrih partija u drugom delu sezone odavno obezbedili opstanak. U prošlom kolu je ipak ova ekipa doživela težak poraz na gostovanju u Moskvi kada je Lokomotiva bila bolja i slavila u tom meču sa 4:0.\nAnži od samog starta ruske Premijer lige nije krenuo najbolje i sa takvim partijama su nastavili i do eto samog kraja sezone, zbog čega ne čudi što su nekoliko kola pre kraja i zvanično ispali iz lige. Naime, Anži ima čak 12 bodova manje od ekipe koja se nalazi u bezbednoj zoni što je dovoljan pokazatelj da nije bilo previše dileme koja ekipa će prva ispasti iz Premijer lige. U prošlom kolu je Anži na svom terenu doživeo poraz od Arsenala iz Tule i to sa minimalnim rezultatom, dok su pre toga odigrali dobar meč na gostovanju kod Jeniseja, ali su i tu doživeli poraz.\nI jedna i druga ekipa nemaju previše takmičarskih motiva u ovom susretu, pošto domaćin ne može ni gore ni dole na tabeli, dok je Anži odavno ispao iz lige. To nam može doneti jedan meč sa dosta golova na obe strane, pa vam toplo preporučujemo da probate sa igrom GG koju kladionica 10bet plaća sa fantastičnom kvotom 2.95.


Recept za supu koja je do 100 puta efikasnija od antibiotika! – NAŠA KUHINJA\nby admin · 14 veljače, 2020\nSupa od bijelog luka napravljena sa 50-ak češanja bijelog luka, crvenim lukom i majčinom dušicom može pobijediti većinu virusa gripa, prehlade pa čak i novog zimskog virusa norovirusa koji izaziva povraćanje, dijareju, temperaturu, glavobolju i grčeve u želucu.\nOno što je super kod belog luka jeste to što na njega ne utiču mutiranja, promene i novi virusi – on se uspešno bori sa svim „pridošlicama“. To se dešava zbog hemikalije „alicin“ koja dokazano snižava holesterol i krvni pritisak i sprečava začepljenje krvnih sudova.\nTags: bijeli lukprirodni lijekovisupazdravlje\nNext story Ne dozvolite da vas lažu, za osteoporozu postoji prirodni lijek (RECEPT)\nPrevious story Jednostavan kolač sa smokvama i bademima


Treći dan sajma u Novom Sadu -\nDatum objave: 23.05,2022\nTrećeg dana sajma u Novom Sadu A.D. “Grad” Bijeljina organizovao je press konferenciju na kojoj su pored direktora Branislava Vlače govorili i pomoćnik ministra u Ministarstvu poljoprivrede, vodoprivrede i šumarstva Republike Srpske dr. Zoran Maletić, te predsjednik Privredne komore Vojvodine g-din Boško Vučurević. U svom obraćanju direktor Vlačo izrazio je zahvalnost organizatoru novosadskog sajma i Privrednoj komori Vojvodine na podršci koju su pružili A.D.”Grad”-u na ovogodišnjem sajmu. Napomenuo je da ova press konferencija ujedno označava i početak promocije i svih predsajamskih aktivnosti za ovogodišnji jubilarni XX Medjunarodni sajam “Interagro 2022”. Ujedno pozvao je i sve zainteresovane izlagače da se odazovu na isto.\nG-din Maletić, koji je ujedno i predsjednik organizacionog odbora sajma u svom obracanju uputio je zahvalnost Privrednoj komori Vojvodine za dugogodišnje partnerstvo. Istakao je da obzirom da se radi o jubilarnom XX sajmu da ce uložiti maksimalan napor da ovogodišnji “Interagro 2022” bude do sada najbolji sajam na prostoru Republike Srpske, odnosno BiH. Očekujemo da na sajmu učešće uzme najmanje 300 izlagača, da se napravi novi iskorak u organizaciji i da jubilarni sajam bude prepoznatljiv, ne samo u Republici Srpskoj i BIH, nego i u regionu – istakao je g-din Maletić.\nPredsjednik Privredne komore Vojvodine Boško Vučurević naveo je da ce i ove godine Privredna komora Vojvodine prezentovati se u najboljem svjetlu, da će pripremiti izvanredan štand sa najmanje 20 najvećih privrednika iz Vojvodine, kao i Republike Srpske. Istakao je da su Republika Srpska i Bosna i Hercegovina značajan spoljnotrgovinski partner za Republiku Srbiju. Smatra da sajam ima sve preduslove da ove godine bude masovan, a Privredna komora će sve učiniti da tako i bude.\nOsim održane press konferencije, rukovodstvo A.D. “Grad’ Bijeljina je trećeg dana sajma održalo i niz neformalnih sastanaka sa kompanijama iz Republike Srbije, sa akcentom na promociju ovogodišnjeg sajma.\nDa podsjetimo, slogan ovogodišnjeg jubilarnog XX Medjunarodnog sajma “Interagro 2022” je ” U SRCU SRPSKE”.


Opportunity banka na Velikoj Međunarodnoj konferenciji "Preduzetnice za novo doba" - Opportunity bankaOpportunity banka Opportunity banka na Velikoj Međunarodnoj konferenciji "Preduzetnice za novo doba" - Opportunity banka\nNovostiOpportunity banka na Velikoj Međunarodnoj konferenciji „Preduzetnice za novo doba“\nUmrežavanje informacija i stečenih znanja na delu\nŽene u biznisu i razvoj ženskog preduzetništva razvojna su i strateška šansa za prevazilaženje duboke recesije i ogromne nezaposlenosti, jer žene osim svog unapređuju i uslove života svoje dece, te cele porodice – poručili smo na nedavno održanoj panel diskusiji u okviru Velike Međunarodne konferencije Udruženja poslovnih žena Srbije koja se održala u Nišu.\nKonferencija je okupila 170 učesnika i preduzetnica iz čak 16 zemalja, a skupu su prisustvovali i brojni predstavnici domaćih i međunarodnih institucija nadležnih za razvoj preduzetništva i privrede.\nPrvog dana konferencije predstavljeni su modeli funkcionisanja nacionalnih udruženja preduzetnica, kao i podeljena iskustva njihovog regionalnog i međunarodnog povezivanja.\nOpportunity banka uzela je učešće drugog dana konferencije u okviru okruglog stola – EBRD BAS panela, na temu pristupa finansijama.\nKao banka koja se primarno bavi mikrofinansiranjem i kreditiranjem ekonomski zanemarenih kategorija društva, u fokusu poslovanja Opportunity banke značajno mesto zauzimaju žene. Podršku i osnaživanje ženskih modela poslovanja posebno iskazujemo tradicionalnim izborom najpreduzetnice u okviru Konkursa „Žena za 5“.


Epidemija u svetu: Popuštanje mera u Evropi, problemi za Rusiju, u SAD i VB strahuju - BIGportal.ba\nEpidemija u svetu: Popuštanje mera u Evropi, problemi za Rusiju, u SAD i VB strahuju\n2 Maja, 2020 2 Maja, 2020 0198\nU zapadnoj Evropi postupno se ublažavaju restriktivne vanredne mere, dok u Rusiji i Pakistanu raste broj obolelih od koronavirusa.\nUz to, u Velikoj Britaniji i SAD strahuju od katastrofalnog bilansa.\nOvo su slike realnosti koje dobijamo iz različitih krajeva sveta pogođenog pandemijom koronavirusa, prenosi AP.\nVeliki broj Španaca nije odoleo lepom majskom danu, pa su ulice španskih gradova danas bile pune džogera i šetača, a parkovi prepuni u Nemačkoj, Holadiji i Austriji.\nIpak, iza delimičnog ublažavanja restriktivnih mera stoje podaci koji i dalje zabrinjavaju.\nU Rusiji i Pakistanu juče je evidentiran najveći dnevni broj novoobolelih, što je jasan znak da pandemija ne posustaje.\nU Rusiji je ukupno 124.054 do sada potvrđenih slučajeva, a u Moskvi vlada zabrinutost da će zdravstvene ustanove postati prenatrpane, jer je u poslednja 24 sata potvrđeno 9.633 novih slučajeva kovida 19, što je 20 odsto više nego prethodnog dana.\nVeruje se da je realan broj zaraženih i veći jer nisu svi oboleli testirani, a i ruski testovi su, prema tvrdnjama stručnjaka, svega 70 do 80 odsto tačni.\nGradonačelnik Moskve je najavio da bi sportski objekti i trgovinski centri mogli biti adaptirani u privremene bolnice, a zvaničnici na dalekom severoistoku zemlje saopštili su da su 3 hiljade od 10 hiljada testiranih radnika na gasnim nalazištima pozitivni na koronavirus.\nIstovremeno, u Španiji su stroge vanredne mere dale rezultate i zanačajan pad broja novoobolelih, pa su zatvorene jedna impovizovana vojna bolnica i privremena mrtvačnica u hladnjači tržnog centra u Madridu.\nU Nemačkoj, gde je do sada potvrđeno više od 164 hiljade slučajeva kovida 19, broj preminulih je oko 6700, što je znatno manje nego u Italiji, Španiji, Velikoj Britaniji ili Francuskoj.\nKoronavirus je do sada odneo 238 hiljada žrtava širom sveta, od čega 65 hiljada u SAD i po 20 hiljada ili više u Velikoj Britaniji, Italiji, Španiji i Francuskoj, navodi se u statistici koju vodi Univerzitet Džon Hopkins u Vašingtonu.\nAmerički predsednik Tramp juče je izrazio nadu da će konačan broj preminulih od korona virusa u SAD biti manji od 100 hiljada i ocenio da je to “stravičan broj”.\nIpak, Tramp kome se bliže novembarski predsednički izbori, insistira na pokretanju ekonomije koja je zaustavljena zbog epidemije korona virusa, a desetine miliona Amerikanaca ostale bez zaposlenja.\nZdravstveni stručnjaci upozoravaju da bi drugi talas pandemije mogao brzo da usledi ukoliko se u celom svetu dramatično ne povećaju kapaciteti za testiranje.\nU Kini, gde se sprovode masovna testiranja, danas je potvrđen samo jedan pozitivan na koronavirus, kao i u Južnoj Koreji, svega šest, ali su zato u Pakistanu vlasti saopštile da je potvrđeno 1.297 novih slučajeva kovida 19, čime je ukupan broj zaraženih u ovoj 200-milionskoj zemlji dostigao 18.114.\nU Africi je do sada potvrđeno 40 hiljada slučajeva obolelih od korona virusa i 1.600 smrtnih ishoda, saopšteno je iz Afričkog Centra za prevenciju i kontrolu bolesti.\nKovid 19 je prisutan u svim afričkim zemljama, osim u malenom, brdovitom i retko naseljenom Lesotou.\nRuski senator smatra da je Kim izveo odličan marketinški potez


Na Kosovu oko 70 hiljada nerešenih imovinskih slučajeva koji se tiču uglavnom srpske zajednice\n29.04.2021. » 17:12 | ACDC\nNa Kosovu trenutno postoji oko 70 hiljada nerešenih slučajeva po pitanju imovine, a koji se tiču pre svega srpske zajednice. Brojni su činioci koji učestvuju u oduzimanju imovine i zloupotrebama, od opština, preko katastra, do advokata i privremenih zastupnika. Načinima za rešavanje ovih problema u narednom periodu baviće se NVO Centar za zastupanje demokratske kulture kroz projekat “Jačanje mehanizama zaštite imovinskih prava na Kosovu”.\nProgramski direktor ACDC Aca Mitić napominje da ova organizacija u poslednjih šest meseci aktivno radi na polju ostvarivanja imovinskih prava na Kosovu.\nProjekat se sprovodi u saradnji sa Centrom za društveni dijalog i regionalne inicijative iz Beograda, koji će biti zadužen za projektne aktivnosti koje se tiču Srba raseljenih sa Kosova koji žive u centralnoj Srbiji.\nMitić ističe da postoji oko 70 hiljada nerešenih slučajeva po pitanju imovine na Kosovu, a koji se tiču pre svega srpske zajednice.\nPrema njegovim rečima, veliki je broj ljudi koji sada žive u gradovima u centralnoj Srbiji – Kruševac, Kraljevo, Beograd itd. koji imaju problema sa imovinom, sa dupliranjem i falsifikovanjem dokumenata itd.\n“Veliki broj raseljenih lica još uvek nije ostvario svoja prava na Kosovu. Svi lično znamo mnogo slučajeva da je, na primer, nekom ostala kuća, stan ili nešto drugo od imovine u Orahovcu, Prizrenu i mnogim drugim mestima, da je došlo do falsifikovanja dokumenata i da nisu imali prilike da potraže pravnu pomoć”, naglašava Mitić.\nNada se da će ovim projektom započeti pre svega formalnu saradnju sa svim zainteresovanim stranama koje se bave ovim pitanjem.\nTo se, napominje, pre svega odnosi na Kancelariju za KiM, ali i druge organizacije civilnog društva iz centralne Srbije i sa Kosova koje se bave ovim pitanjem.\nMišljenja je da će ovim projektom dati i neki doprinos dijalogu Beograda i Prištine, s obzirom na to da se na njihovoj agendi, između ostalih, nalazi i pitanje imovine.\nIzvršni direktor ACDC Dušan Radaković ističe da je ovo jedna od gorućih tema svih zajednica na Kosovu, ali prevashodno srpske.\n“Sedamdeset hiljada slučajeva je ogroman broji ljudi koji su izgubili imovinu koju su sticali celog života -\nkuće, stanove, pašnjake, zemlju, oranice… nekim tamo lažnim ugovorom u Prizrenu, Peći, Baru, Ulcinju, Gusinju…. Ljudi dođu nakon 15 godina da izvade posedovni list, imovina se po pravilu vodi na nekog Albanca i na njegovoj zemlji izgrađena je zgrada, tržni centar, hotel i sl. Sada da neko ruši sve to, to je u granicama nemoguće misije. Ali naplata, kako, šta, ko je doveo do toga, to je ozbiljan mehanizam i broj ljudi koji učestvuju u svim tim zloupotrebama – opština, katastar, advokati, privremeni zastupnici… nekad je u pitanju desetina ljudi koji učestvuju u jednoj velikoj zloupotrebi”, ukazuje Radaković.\nIma ljudi koji su izgubili imovinu čija je vrednost višemilionska, nekoliko hektara zemlje, dodaje.\n“Imamo slučajeve da je ljudima imovina uzurpirana od strane međunarodne zajednice – Kfora, Unmika itd. i ne mogu da naplate svoje, još su sad pod zabranom da ne mogu ništa da rade na svojoj imovini, koja se u katastru i dan-danas vodi na njih. Koristio Unmik, Kfor, određeni period plaćao, posle nije, sada je to zatvoreno da vide šta će sa tim. More problema sa kojima se suočava, pre svega srpska zajednica”, naglašava Radaković.\nUkazuje da će jedna od glavnih stvari u projektu biti kreiranje veb-latforme ili sajta na kome će svi građani moći da dobiju informacije o tome gde sve mogu da dobiju pravnu pomoć i informacije oko problema sa imovinom.\n“Jer sigurno ovih 70 hiljada slučajeva nije konačna cifra. Ne bih da licitiram sa brojkama, ali taj broj može biti mnogo veći kada ljudi iz centralne Srbije krenu, apelujem i ovim putem da dođu i provere u opštinama, u katastarskim knjigama, gde je ta imovina, da provere, jer mnogo ima neregularnosti, kršenja, gubljenja imovine ljudi nezakonitim putem”, podvlači Radaković.\nProjekat je formalno započeo 1. aprila i trajaće do 31. septembra ove godine.\nProjekat je odobren od strane Balkan Trust for Democracy, organizacije koja je deo Nemačkog Maršal fonda (German Marshall Fund).\nKompletnu emisiju poslušajte sutra (30. april) na 101,9 MHz nakon vesti u 11h, a nakon toga biće dostupna i na našem sajtu.\nКонференцијa „Малолетничка делинквенција на северу Косова у току пандемије КОВИД19"\nPredstavljanje projekta "Jačanje zaštite imovinskih prava na Kosovu" koji sprovodi sa Advocacy Center For Democratic Culture i CDDRI\nNVO ACDC - "Saradnja među zajednicama u oblasti kulture"\nПредстављање пројекта „Јачање механизама заштите имовинских права на Косову“\nКонференција „Програм бесплатне правне помоћи на Косову- шансе, изазови и препреке у свакодневном раду" 29. Април 2021. године у 11:00 часова


Obuka za zaposlene u turizmu i ugostiteljstvu u okviru sertifikacione šeme “Čisto i sigurno“ - EU za turizam\nTurizam je jedna od privrednih grana koja trpi ogromne gubitke zbog pandemije COVID-19 zbog čega je Evropska unija kroz projekat „#EUzaTebe – za kulturno nasleđe i turizam” opredelila milion evra za otklanjanje posledica krize.\nDobrovoljna sertifikaciona šema „Čisto i sigurno“ ima za cilj razvoj zdravstveno-bezbednosnih protokola kao i obuku turističkih radnika za njihovu primenu, kako bi se rizici od širenja virusa sveli na minimum. Obuke su drugi deo ovog programa koji organizuje HORES, uz podršku projekta „#EU za tebe – za kulturno nasleđe i turizam,“ koji finansiraju EU i nemačko Savezno ministarstvo za ekonomsku saradnju i razvoj BMZ, a sprovodi Nemačka organizacija za međunarodnu saradnju GIZ.\n„Danas počinjemo drugu fazu projekta ’Čisto i Sigurno’ čiji je glavni cilj transfer znanja. Nadamo se da ćemo sa ovim aktivnostima značajno pomoći da se turisti u velikom broju osećaju sigurno u turističkim destinacijama u Srbiji,“ rekao je vođa projekta „#EUzaTebe – za kulturno nasleđe i turizam“ Aleksander Bec, podsećajući da je kroz isti projekat početkom godine u saradnji sa HORES-om podeljen sanitetski materijal i oprema za dezinfekciju u vrednosti od 660,000 evra.\nNa konferenciji posvećenoj obuci zaposlenih u turistučkom sektoru obratila se Renata Pindžo, pomoćnica ministra trgovine, turizma i telekomunikacija: “Vraćanje poverenja turista u sigurnost putovanja i smeštaja jedan je od osnovnih preduslova za oporavak turizma. Zato sa zadovoljstvom podržavamo inicijativu HORES-a za razvoj i sprovođenje dobrovoljne sertifikacione šeme “Čisto i Sigurno “ kao strateški važnog projekta neophodnog za oporavak turistička industrije. Još jednom se zahvaljujem Delegaciji EU u Srbiji koja je prepoznala i podržala značaj ovog projekta, kroz donaciju opreme, sredstava za dezinfekciju i sada, kroz finansiranje obuka za zaposlene u sektoru turizma i ugostiteljstva.”\n„HORES kao partner projekta „#EUzaTebe – za kulturno nasleđe i turizam,“ realizator je sertifikacione šeme „Čisto i sigurno“, u okviru koje je u planu sertifikacija oko 300 hotela, 500 ugostiteljskih objekata, pružaoca usluga privatnog smeštaja, i ostalih turističkih usluga, kao što su muzeji, galerije, turističke atrakcije. Do juna 2022. godine, u planu je obuka za više od 10.000 zaposlenih u sektoru turizma i ugostiteljstva, kako bi se obučili za izazove koje donosi COVID–19. Cilj nam je da naše prioritetne turističke destinacije budu u potpunosti pripremljene za turiste iz zemlje i inostranstva, i pruže im siguran boravak”, istakao je dr Georgi Genov, direktor HORES-a.\nNada Gogić, rukovodilac službe razvoja turističke ponude u Turističkoj organizaciji Srbije, je izjavila „Turistička organizacija Srbije je od početka institucionalno podržala sertifikacionu šemu „Čisto i sigurno“, promovišući Srbiju i njene turističke destinacije kao sigurnije i bezbednije zone za boravak domaćih i stranih turista. Sledeći korak nam je animiranje lokalnih turističkih organizacija da pozovu pružaoce usluga privatnog smeštaja da se priključe procesu sertifikacije i obuka za unapređenje znanja i veština u vezi sa sprovođenje zdravstveno-higijenskih mera protiv širenja COVID–19“.


SB: Pandemija ugrožava radna mesta i smanjenje siromaštva na Zapadnom Balkanu - Boom93\nPrema novom Redovnom ekonomskom izveštaju SB, u 2020. se predvidja pad ekonomske aktivnosti za 4,8 odsto, što je 1,7 procentnih poena niže od stope prognozirane u aprilu.\nOgraničenja putovanja i mere socijalnog distanciranja negativno su uticale na rast u zemljama koje se u većoj meri oslanjaju na turizam, navedeno je u izvešteju.\nPandemija dovodi do novih izazova na tržištima rada u regionu i preti da poništi napredak koji su ove zemlje ostvarile u sprovodjenju socijalnih mera, upozorili su iz SB.\nProcenjuje se da je još 300.000 gradjana zapalo u siromaštvo na Кosovu, u Albaniji, Crnoj Gori i Srbiji – što je značajan broj, ali je više nego dvostruko manji nego da mere reagovanja na pandemiju nisu bile uvedene, navedeno je se u izveštaju.\n“Baš kao i u većem delu sveta, pandemija Кovid-19 i dalje ozbiljno utiče na gradjane zapadnog Balkana, čime ugrožava kako zdravlje, tako i ekonomsko blagostanje ljudi u svih šest zemalja”, rekla je direktorka Svetske banke za zapadni Balkan Linda Van Gelder.\n“Prioritet je i dalje stavljanje zdravstvene krize pod kontrolu i ograničavanje ekonomske štete. Кreatori politika u ovom regionu moraće da se usredsrede na jačanje osnovnih ekonomskih parametara da bi omogućili otporan oporavak”, rekla je Van Gelder.\nPrema nalazima izveštaja, svih šest zemalja regiona brzo je uvelo mere u cilju zaštite života i prihoda svojih gradjana.\nUvodjenje obimnih mehanizama za očuvanje radnih mesta, uključujući i subvencije za zaposlene, pomoglo je da se preduprede neke od najtežih posledica pandemije po zaposlenost, dok su programi socijalne pomoći, poput gotovinskih transfera, pomogli da se najosetljivije grupe u ovom regionu zaštite tokom trajanja mera izolacije i drugih ograničenja.\nUprkos svim ovim merama, medjutim, kriza je poništila poboljšanja ostvarena u pogledu učešća radne snage, a preti da ugrozi i napredak postignut na polju smanjenja siromaštva.\n“Pored poboljšanja zdravstvenih sistema i snažnih mehanizama socijalne zaštite, kreatori politika u regionu moraće da preduzmu mere za unapredjenje ljudskog kapitala, izgradnju snažnijih institucija i jačanje vladavine prava”, kazala je Linda Van Gelder.\nPrema njenim relima, nezahvalna situacija u kojoj države moraju da povećavaju potrošnju uprkos padu javnih prihoda, dovodi do dodatnog pritiska da kao prioritet postave fiskalnu održivost, uključujući i kroz unapredjenje javne potrošnje i snažnije poštovanje poreskih obaveza.\nOznakepandemija radna mesta smanjenje siromaštva Srbija Svetska banka Zapadni Balkan\nProtest zaposlenih u turističkim agencijama, bez pomoći države 15.000 ljudi ostaće bez posla


Tanjug 13. decembra 2018. 18:04\nSTOKHOLM – Generalni sekretar Ujedinjenih nacija Antonio Gutereš danas je izjavio da su se zaraćene strane u Jemenu, nakon nedelju dana mirovnih pregovora vođenih u Švedskoj, saglasile o uspostavljanju primirja u provinciji Hodeida i povlačenju snaga iz tog lučkog grada na Crvenom moru.\nAP prenosi da je Gutereš zahvalio delegacijama iz Jemena na, kako je kazao, „važnom koraku“ i „pravom napretku ka budućim pregovorima za okončanje sukoba“ i dodao da je sledeća runda pregovora planirana ua kraj meseca.\nPrema navodima Ujedinjenih nacija, ratno stanje je dovelo do jedne od najtežih humanitarnih kriza u svetu u kojoj 22 od 29 miliona stanovnika Jemena treba pomoć.\n„Ovo je samo početak“, kazao je Gutereš i zahvalio stranama u pregovorima „zbog dolaska ovde da se razgovara o boljoj buućnosti Jemena“.\nNije bilo, kako se navodi, dobrih izgleda da će pregovori odmah dovesti do prekida sukoba, ali se mogao primetiti napredak, na osnovu sporazuma o razmeni zatvorenika u koju je uključeno oko 15.000 osoba. Ta razmena bi trebalo da se dogodi do 20. januara.\nU sredu su UN iznele još veća očekivanja za progresom u pregovorima navodeći da je izaslanik UN obema stranama dao nacrt sporazuma na razmatranje.\nTaj dokument sadrži set predloga uključujući jedan za politički okvir za posleratno stanje u Jemenu, ponovno otvaranje aerodroma u prestonici Sani i predlog za Hodeidu kroz koju je neophodno obezbediti protok humanitarne pomoći za milione ljudi u Jemenu.


Projekat SMIC: Tema – Pomeraj u kôdu / Trg galerija - Kaleidoskop kulture\n24. septembra 2021. - 27. septembra 2021.\n« Umetničke radionice „Radna sveska”\nIzložba „Trajne vrednosti – Zbirka umetničkih dela DDOR osiguranja” / Trg galerija »\nProjekat je koncipiran kroz program Novih umetničkim praksi Udruženja SULUV. Izložba će biti otvorena 24. septembra u 20.22 na Trgu galerija, a publika će imati priliku da pogleda izložbu 25. septembra od 18 do 23 sata, odnosno 26. i 27. septembra od 18 do 22 sata, na platou Trga galerija i prostorijama DDOR osiguranja (Bulevar Mihajla Pupina 8).\nNesvakidašnja izložba se bavi istraživanjem minimalnih pokreta unutar koda digitalnog zapisa, a bazira se na polju novomedijskih umetničkih praksi. Publika će imati uvid u vizuelna svojstva digitalnih procesa, datih iz umetničke vizure, kroz unošenje novih eksperimentalnih celina kojima se objašnjavaju digitalni zapisi. Kod, kao simbol, sugeriše na kretanje forme i oblika, zvuka, svetla i boje, koji omogućavaju interakciju, te pretvaranje jednog oblika komunikacije u drugi. Različitim tehnološkim i medijskim procesima, ovi pokreti su određeni pozadinskim osvetljenjem, prikazima na ekranu, koloritom, šumom i sličnim


Vučić proglasio vanredno stanje u Srbiji - Impuls\nObjavljeno: Nedjelja, 15 Mart 2020 21:18\nVanredno stanje u Srbije od ovog trenutka, izjavio predsjednik Srbije Aleksandar Vučić.\nOdluka je donijeta na osnovu Ustava Srbije, rekao je Vučić.\n"Posle iskustava, ali i svega što smo zajedno prošli, nedovoljen discipline u razumenju poruka koje smo slali, na osnovu pisma koje je meni i vladi poslao ministar odbrane, na osnovu Ustava, predsednica Skupštine, Vlade i ja doneli smo odluku o proglašenju vanrednog stanja na teritoriji cele Srbije. Odluka glasi da se proglašava vanrdno stanje na teritoriji i ono stupa na snagu u ovom trenutku", rekao je Vučić.\n"Srbija je u borbi protiv nevidljivog neprijatelja, u borbi za naše roditelje, naše starije, ali i za budućnost Srbije", rekao je Vučić.\nOd sutra se obustava nastava u škola, zatvaraju vrtići, nema sportskih događaja, istakao je predsjednik Srbije.\nŠkole će biti zatvorene do kraja školske godine.\n"Zatvara se život da bi sačuvali naše stare", podvukao je Vučić.\nSIRENE: ROSU hapsi Srbe na sjeveru KiM, Vučić naredio borbenu gotovost


Vandali oštetili vizuelnu prezentaciju na stadionu Tušanj\nFudbalski klub Sloboda objavio je da je u toku noći neko namjerno oštetio vizuelnu prezentaciju koja je postavljena na stadionu “Tušanj“.\nIz kluba su naveli da je ovo još jedan u nizu napada na klub, te da će uskoro postaviti i video nadzor u cilju zaštite, a saopštenje Slobode prenosimo u cjelosti:\n“Nakon postavljanja vizuelne prezentacije, u protekloj noći došlo je do vandalizma i dijelovi prezentacije su svjesno oštećeni. Slučaj je prijavljen nadležnim organima, a u toku dana će se u saradnji sa JU “Gradski stadion” Tušanj uraditi i postavljanje video nadzora u cilju zaštite imovine.\nTreba istaći da je ovo samo još jedna od mnogobrojnih opstrukcija i napada koji doživljavamo u prethodnom periodu, a sve u cilju sistemskog urušavanja institucije FK SLOBODA. Da stvar bude gora, ti napadi i opstrukcije najviše dolaze od ljudi koji su na neki način bili vezani za FK SLOBODA, a sada su izvan nje. Takođe, treba napomenuti da je poslana prijava/upit na adrese NFSBIH vezano za pomenutu vizuelnu prezentaciju u toku jučerašnjih prijepodnevnih sati, a sve u cilju diskreditovanja istorije FK SLOBODA.\nOvim putem objavljujemo da ćemo se još više truditi da na svakom koraku Grada Tuzle bude prisutna FK SLOBODA i na tom putu nećemo odustajati jer niko ne može da poništi 100 godina tradicije i ogroman broj ličnosti koji su svojim radom i zalaganjem stvarali nešto što se zove FK SLOBODA“\nEkipa Slobode u prvom kolu Premijer lige Bosne i Hercegovine u nedjelju dočekuje ekipu Rudara iz Prijedora.\nPrethodni članakŽestoka konkurencija na golu Pari Sen Žermena\nNaredni članakJedna od najboljih svjetskih košarkašica zbog tuče propušta Olimpijske igre


Konferencija "Jačanje porodice - pogled na mogućnosti" - Mreža organizacija za decu Srbije\nSocijalna zaštita • Stavovi\nU Beogradu je 25. septembra 2018. godine održana konferencija pod nazivom „Jačanje porodice – pogled na mogućnosti“ koju su organizovali Mreža organizacija za decu Srbije – MODS u saradnji sa Republičkim zavodom za socijalnu zaštitu uz podršku UNICEF-a i pod pokroviteljstvom Ministarstva za rad, zapošljavanje, boračka i socijalna pitanja.\nKonferencija je bila namenjena i predstavljanju publikacije „Jačanje porodica iz osetljivih grupa – pogled na mogućnosti“. U svojoj publikaciji, UNICEF je prikupio i publikovao primere dobre prakse, kako usluga koje direktno, ciljano i intenzivno rade sa porodicom sa brojnim i složenim problemima tako i usluga namenjenih prvenstveno deci a koje imaju komponentu rada sa roditeljima, kao i primere usluga podrške porodici iz drugih sistema, obrazovanja, zdravstva, itd.\nUčesnicima konferencije su se na početku obratili državni sekretar Ministarstva za rad, zapošljavanje, boračka i socijalna pitanja Nenad Nerić; Severin Leonardi, zamenica direktorke UNICEF-a u Srbiji; redovna profesorka sa Fakulteta političkih nauka, Nevenka Žegarac i direktor MODS-a, Saša Stefanović.\nDržavni sekretar Nenad Nerić je tom prilikom istakao da je zaštita deteta i njegovih najboljih interesa, a time i njegove porodice, jedan od osnovnih zadataka sistema socijalne zaštite, da sistem socijalne zaštite insistira na pomeranju fokusa sa restriktivnih mera ka merama podrške biološkoj porodici kao i da je važno staviti što veći fokus na brži povratak dece koja su izmeštena u svoje biološke porodice.\nSeverin Leonardi, zamenica direktorke UNICEF-a u Srbiji je pohvalila odlučnost Republike Srbije da prioritizuje rešenja koja se baziraju na podršci porodicama. Naglašeno je, međutim, da još uvek usluge podrške porodici nisu dostupne svim porodicama i roditeljima i tom prilikom pozvala Ministarstvo za rad, zapošljavanje, boračka i socijalna pitanja da uloži dodatne napore kako bi se uspostavio sistem koji je efikasan u identifikovanju porodica koje se suočavaju sa problemima i da usluge budu dostupne u celoj zemlji.\nNakon uvodnog dela konferencije, usledilo je predstavljanje praksi različitih ustanova u oblasti podrške porodicama sa decom i problema sa kojima se suočavaju.\nU svojstvu izlagača, učešće su uzeli Ljiljana Đorđević, iz Centra za socijalni rad Kragujevac, koja je govorila o profesionalnim izazovima stručnih radnika u očuvanju porodice; Tamara Borisavljević iz Centra za porodični smeštaj i usvojenje je pričala na temu održavanja kontakta između biološke porodice i dece na hraniteljskom smeštaju; o praksi ustanova u povezivanju razdvojenih porodica govorila je Ljubica Bzenić iz Centra za zaštitu odojčadi, dece i omladine Beograd, a Vladica Dimitrov iz Odbora za zdravlje i socijalnu politiku SKGO je govorio o kapacitetima lokalnih samouprava u pružanju podrške porodicama u krizi.\nU odnosu na brigu o porodici, država bi trebalo da primenjuje podržavajuće, a ne intruzivne politike i intervencije. Stoga je potrebno preusmeriti resurse na prevenciju i podršku porodici.\nNiz usluga koje prepoznaje Zakon o socijalnoj zaštiti (2011) može da bude u funkciji podrške porodici (čl. 40):\nUsluge procene i planiranja (tačka 1),\nDnevne usluge u zajednici, „dnevni boravak; pomoć u kući, svratište i druge usluge koje podržavaju …“ (tačka 2),\nSavetodavno-terapijske i socijalno-edukativne usluge, „intenzivne usluge podrške porodici u krizi; savetovanje i podrška roditelja, hranitelja i usvojitelja; podrška porodici koja se stara o svom detetu ili odraslom članu porodice sa smetnjama u razvoju; održavanje porodičnih odnosa i ponovno spajanje porodice…“ (tačka 4)\nTrenutna struktura dece u sistemu alternativnog staranja:\n31% dece je na starateljskom smeštaju (srodnici);\n12,10% dece na srodničkom hraniteljstvu;\n47,90% dece na standardnom hraniteljskom smeštaju;\n8,90% dece nalazi na institucionalnom smeštaju\nO profesionalnim izazovima stručnih radnika u očuvanju porodice govorila je Ljiljana Đorđević (Centar za socijalni rad Kragujevac).\nKada Centar za socijalni rad identifikuje porodicu u riziku vrši uslugu procene i planiranja – procenu stanja, potreba, snaga i rizika korisnika, procenu staratelja, izrađuje individualni ili porodični plan pružanja usluga i mera pravne zaštite (Zakon o socijalnoj zaštiti), obavlja preventivni ili korektivni nadzor nad vršenjem roditeljskog prava, u obavljanju korektivnog nadzora pokreće i sudske postupke (Porodični zakon). Vršenje usluge procene i planiranja, zatim obavljanje preventivnog ili korektivnog nadzora nad vršenjem roditeljskog prava, s mogućnošću da pokrene sudski postupak, uveliko otežava mogućnosti stručnim radnicima u Centru za socijalni rad da pružaju usluge podrške porodici.\nU praksi postoji potreba da se razdvoji pružanje usluga procene i planiranja i nadzora nad vršenjem roditeljskog prava od pružanja usluga koje imaju podržavajuću ulogu i usmerene su na jačanje porodice, i unapređenje roditeljskih veština.\nPotrebne su usluge i programi koji će biti u stanju da odgovore na procenjene potrebe, snage i rizike korisnika koji često istovremeno imaju niske roditeljske veštine, žive u siromaštvu, u porodici je prisutno nasilje, zloupotreba alkohola, bolest…\nPored toga, neophodno je da stručni radnici budu dobro upoznati sa uslugama i programima iz drugih sistema – rano detektovanje razvojnih teškoća, zaštita mentalnog zdravlja, tretmani i lečenje bolesti zavisnosti od alkohola, narkotika; jačanje vaspitne i socijalne funkcije škole, prevencija vršnjačkog nasilja, smanjenje osipanja dece i škole; pedijatrijske službe, savetovališta domova zdravlja, podrška detetu u školskoj sredini, rešavanje problema stanovanja….\nStručnim radnicima je potrebna kontinuirana podrška i jačanje njihovih profesionalnih kompetencija. U tom pogledu čini se da aktualni model supervizije nije u potpunosti ispunio očekivanja u ispunjavanju edukativno-razvojne i podržavajuće funkcije. Eksterna supervizija koja je usmerena na edukativno-razvojnu i podržavajuću funkciju mogla bi se pokazati kao delotvorniji pristup za unapređenje profesionalnih kompetencija stručnih radnika.\nPrepoznata je potreba za razvijanjem i detaljnim popisom poslova/postupaka (ček liste) u nekim najsloženijim oblastima kao što su zanemarivanje dece, nasilje u porodici i dr.\nIstaknuto je da potrebno unaprediti procesne, kadrovske i materijalne resurse centara za socijalni rad (CSR) za ispunjavanje zakonskih obaveza i odgovornosti. Stručni radnici su u riziku, ili sa izraženim simptomima sindroma sagorevanja, empatijskog zamora, sekundarne traumatizacije, produbljuje se jaz između obima posla i podizanja standarda zaštite, s jedne strane, i stagnacije / opadanje broja profesionalaca, s druge strane; nedovoljno je društveno i materijalno vrednovanje poslova u CSR.\nTamara Borisavljević (Centar za porodični smeštaj i usvojenje Beograd) je govorila o održavanju kontakta između biološke porodice i dece u hraniteljskom smeštaju.\nCentar za porodični smeštaj i usvojenje je ustanova koja pruža podršku detetu na hraniteljskom smeštaju, kao i hraniteljima. Hraniteljstvo kao oblik zaštite predstavlja porodični smeštaj unutar porodice koja je odabrana, obučena, odobrena ili licencirana i nadgledana u pogledu čuvanja i podizanja dece sa kojom nije biološki ili drugim odgovarajućim vezama povezana, u koji decu smešta ovlašćeni organ.\nIstaknuto je da hranitelji tokom pripremne obuke prolaze temu o značaju podrške vezama deteta sa biološkom porodicom. U tom smislu, kompetencija hranitelja koja se odnosi na sposobnost negovanja i očuvanja odnosa deteta sa svojom porodicom porekla je izuzetno značajna.\nViše od polovine dece na hraniteljstvu duže od 3 godine – 53 %\nU 2017 godini se 32 dece vratilo u biološku/srodničku porodicu\nUkazano je na probleme u praksi i stručne „zablude“. Tako na primer, i dalje dolazi do prekida kontakata između deteta i roditelja po realizovanom smeštaju. Taj, tzv. „adaptacioni period“ tokom kog nema kontakta deteta i porodice, može da traje od jednog do više meseci. Preporuka je da se ostvari kontakt deteta i porodice u prva 72 sata. Zatim, održavaju se kontakti u kontrolisanim uslovima bez dovoljno opravdanja (181 dete u 2017.);\nUkazano je na nedostatak adekvatne pripreme roditelja za kontakt. Stručni radnici često mogu pogrešno tumačiti reakcije deteta, koje će ih učvrstiti u uverenju da je bolje da ne postoji kontakt deteta i roditelja.\nPraksu ustanove Centar za zaštitu odojčadi dece i omladine Beograd (Zvečanska) u povezivanju razdvojenih porodica predstavila je Ljubica Bzenić.\nNaglašeno je da je primetan fragmentiran pristup u radu sa porodicom – razdvajanjem usluga namenjenih roditeljima i usluga koje su namenjene deci, vodi „zaštiti” dece, a gubi iz vida (marginalizuje) važnost pružanja podrške roditeljima u njihovoj roditeljskoj ulozi kao glavnom, osnovnom i trajnom resursu i prirodnom izvoru podrške za dete; Roditelji se često stavljaju u “down poziciju” (osećaju se nekompetentno, stide se, ljute, javlja se osećaj krivice, postojanje različitog mišljenja šta je ono što je najbolje za dete, gubitak nade da će se stvari promeniti, gubitak osećaja kontrole) i pasivnu poziciju (sa roditeljima se ne ispituju moguća rešenja, ne promišlja se zajedno sa porodicom šta je to što oni mogu, šta je njima potrebno). Uspostavljanje i trajno održavanje kontakta sa roditeljima je otežano usled uslova u kojima se kontakti održavaju – neprirodni su, a kontekst je takav da stalno podseća na neuspeh.\nNeka od rešenja koja su predstavljena:\nModel usmeren na porodicu (Family – centered practice)\nAkcenat je na snagama, a ne na deficitima\nPromovišu se izbori porodice i porodica je ta koja ima kontrolu nad izabranim resursima – porodici, a pre svega roditeljima se vraća odgovornost, tj. moć da donose odluke\nRazvoj saradničkog odnosa između porodice i profesionalaca – razumevanje procesa kroz koje prolaze roditelji i deca koji se odnose na razumevanje osećanja, razmišljanja i ponašanja deteta i članova porodice u situaciji smeštaja; razumevanje procesa tugovanja i gubitka\nKoncept podeljene brige\nObezbeđivanje sigurnosti dece za vreme dok roditelji razvijaju veštine neophodne za održavanje sigurnosti i dobrobiti svoje dece\nObezbeđivanje privremenog predaha roditeljima u stresnoj situaciji i teškim vremenima\nFleksibilnost usluga i podeljena briga omogućavaju kontinuum podrške detetu i porodici!\nKoncept “Back to home”\nCilj koncepta je omogućiti i zadržati kontinuitet kontakata roditelja i dece koja su na smeštaju u prijatnoj, što prirodnijoj atmosferi, kako bi se deca i roditelji pripremili za povratak u porodicu\nOrganizovanje intenzivne podrške stručnim radom sa roditeljima i decom, kako bi se ubrzalo i olakšalo ponovno spajanje.\nVladica Dimitrov, predstavnik Stalne konferencije gradova i opština je ukazao na značajnu ulogu lokalnih samouprava u obezbeđivanju usluga podrške porodicama sa decom. Usluge socijalne zaštite u mandatu lokalnih samouprava su dnevne usluge u zajednici, usluge podrške za samostalan život i savetodavno – terapijske i socijalno – edukativne usluge. Ukazano je da veličina opštine kao i stepen razvijenosti nisu uslov za razvijenost usluga, kao i to da lokalne samouprave imaju diskreciono pravo odlučivanja u pogledu visine i vrste finansijskih davanja u oblasti socijalne zaštite. I pored toga, izuzetno je značajna koordinacija sa centralnim nivoom, odnosno sa Ministarstvom za rad, zapošljavanje, boračka i socijalna pitanja. Iskustvo pokazuje da nisu dovoljno razvijene usluge usmerene na podršku porodici u krizi.\nKonstatovano je da postoje resursi, kako u domenu javnog, tako i civilnog sektora, ali je isto tako naglašeno da je potrebno staviti ih u funkciju podrške biološkoj porodici kako za ostanak deteta u porodicu ali i za povratak deteta, ukoliko je do razdvajanja došlo.


Imaju sigurnu budućnost: Čukarički najmlađi tim Superlige\nFudbal Autor:Ivan Džodić17. jun. 202007:40\nUprkos činjenici da Čukarički nije uspeo da se plasira na evropsku pozornicu, klub sa Banovog brda i u sezoni na izmaku ostvario je zapažen učinak, a razlog više za zadovoljstvo je podatak da su do polufinala Kupa Srbije i plasmana u gornjem delu tabele stigli sa najmlađim timom u ligi.\nČukarički se na zvaničnim društvenim mrežama kluba pohvalio podatkom da je najmlađi klub u Superligi i jedan od najmlađih u evropskim ligama.\nSuperligaš sa Banovog brda u svojim redovima ima 15 igrača mlađih od 21 godine, odnosno posle 1. januara 1999, koji su upisali minute u zvaničnim utakmicama prvog tima.\nZlatni dečko srpskog fudbala, od 100 evra do 3 miliona\nNajstandardniji bili su Stefan Kovač i Slobodan Tedić, sa 35, odnosno 34 odigranih susreta. Tedić je i najbolji strelac tima, sa 15 postignuttih golova (osam u Superligi, četiri u Kupu Srbije i tri u kvalifikacijama za Ligu Evrope).\nStandardni u prvom timu bili su i Milutin Vidosavljević sa 29 nastupa, Đorđe Petrović sa 25 i Dimitrije Kamenović sa 21, dok su dvocifren broj mečeva sakupili su još: Aleksandar Đorđević (18), Petar Mićin (14) i Stefan Veličković (11).\nU drugom delu sezone Čukarički su pojačali Luka Zorić, Dilan Ortiz i Milan Savić, koji su takođe dobijali priliku, a u finišu prvenstva, za prvi tim zaigrali su i još uvek omladinci, Jovan Lukić, Mitar Ergelaš, Uroš Drezgić i Stefan Radojičić. Većina ovih momaka činiće okosnicu tima sa Banovog brda naredne sezone.\nČukarički ima najmlađi tim u Super ligi Srbije i jedan od najmlađih u svim evropskim ligama. Potvrda toga je i činjenica da je čak 15 igrača mlađih od 21 godine (rođenih posle 1. januara 1999) igralo ove sezone za seniorski tim Brđana. Najstandardniji bili su Stefan Kovač i Slobodan Tedić, sa 35, odnosno 34 odigrana meča. Tedić je i najbolji strelac tima, sa 15 postignuttih golova (osam u Super ligi, četiri u Kupu Srbije i tri u kvalifikacijama za Ligu Evrope). Standardni u prvom timu bili su još trojica igrača, Milutin Vidosavljević sa 29 nastupa, Đorđe Petrović sa 25 i Dimitrije Kamenović sa 21. Dvocifren broj mečeva sakupili su još: Aleksandar Đorđević (18), Petar Mićin (14) i Stefan Veličković (11). U drugom delu sezone Čukarički su pojačali Luka Zorić, Dilan Ortiz i Milan Savić, koji su takođe dobijali priliku. U finišu sezone, za prvi tim zaigrali su i još uvek omladinci, Jovan Lukić, Mitar Ergelaš, Uroš Drezgić i Stefan Radojičić. Većina ovih momaka činiće okosnicu tima sa Banovog brda naredne sezone. #fkcukaricki #superliga\nA post shared by FK Čukarički (@fkcukaricki) on Jun 16, 2020 at 5:59am PDT\nČukaričkiSlobodan TedićStefan KovačSuperliga


traktori – AGRO VESTI by agronews.rs\nPosts tagged "traktori"\nHome Tag traktori\nDa li je bilo leka za srpski traktor?\nPrivredni sud u Beogradu otvorio je postupak stečaja nad preduzećem za održavanje, opravku i prodaju motornih vozila “IMT Dobanovci”. Mašine su ugašene, radnici poslati kućama, a ono što je ostalo od nekada čuvenog IMT-a sada su dugovi, ali i crveni traktori po njivama širom sveta. Njihovi vlasnici brinu da, ako zatreba, neće imati gde da kupe rezervne delove za svoje mašine. Iz Ministarstva privrede poručuju da za srpski traktor nije bilo leka.


09.02.2018. 18:14h 09.02.2018. 18:22h\nPredsednica Vlade Srbije Ana Brnabić i predsednik Mađarske Janoš Ader konstatovali su danas da su Srbija i Mađarska posvećene jačanju regionalne stabilnosti i saradnje, kao i da su odnosi dve zemlje na istorijski najvišem nivou, izgrađeni na strateškom partnerstvu.\nRedovne zajedničke sednice dve vlade, kako je ocenjeno, su kruna uspešne saradnje koja će se nastaviti i u budućnosti.\n"Srbija izuzetno ceni dosadašnje aktivnosti i podršku Mađarske u procesu evropskih integracija Srbije", naglasila je Brnabić na sastanku koji je održan u okviru radne posete Mađarskoj.\nSastanak Brnabićeve i Aderafoto: EPA\n"Nakon predstavljanja Strategije Evropske komisije o proširenju na Zapadni Balkan, kontinuirana podrška Mađarske izuzetno je važna za Srbiju", istakla je predsednica Vlade.\nBrnabić i Ader razgovarali su o unapređenju ekonomske saradnje dve zemlje i posebno istakli značaj velikih zajedničkih infrastrukturnih projekata koji su važni za ceo region.\nTakođe, veliki potencijal mađarskih investicija je u oblasti banjskog turizma, imajući u vidu pozitivna iskustva Mađarske u toj oblasti, saopšteno je iz vlade.\nPredsednik Mađarske Janoš Ader istakao je da je Mađarska zadovoljna rezultatima dosadašnjih Samita Kina-CIEZ, posebno potpisivanjem Memoranduma o razumevanju i saradnji na izgradnji železnice Beograd-Budimpešta, i otpočinjanjem radova na tom projektu. Brnabić i Ader razgovarali su i o aktuelnim političkim temama u regionu Zapadnog Balkana.\nBrnabić je na čelu delegacije Vlade Srbije, koja je danas u glavnom gradu Mađarske održala četvrtu zajednickcu sednicu sa vladom te zemlje.\nPotpisano je i deset različitih sporazuma o saradnji sa Mađarskom.\nNakon sastanaka sa predsednikom Mađarske, Brnabić će se, sa premijerom Orbanom, obratiti učesnicima Poslovnog foruma Mađarska - Srbija.\nAna BrnabićJanoš AdersastanakMađarskaBudimpešta


Ivanić: Nastavit ćemo slaviti 9. januar, to niko ne može da zabrani - Klix.ba\nBiH Ivanić: Nastavit ćemo slaviti 9. januar, to niko ne može da zabrani\n27.11.2015. u 15:50\nRepublika Srpska Mladen Ivanić Ustavni sud BiH Dan RS-a\nČlan Predsjedništva BiH iz Republike Srpske Mladen Ivanić rekao je da nije realno očekivati da bude provedena odluka Ustavnog suda BiH o Zakonu o praznicima RS s obzirom da za to nema uslova, te naglasio da je on prvi neće poštivati i da Dan RS treba nastaviti slaviti 9. januara, jer to niko ne može da zabrani.\nIvanić je naglasio da bi nepoštivanje odluke Ustavnog suda značilo kršenje Dejtona kada bi se radilo o legitimnom sudu koji je donio legitimnu odluku, a to, tvrdi Ivanić, nije slučaj, te je istakao da će kao čovjek koji predstavlja RS u institucijama BiH nastaviti da slavi 9. januar.\nIvanić kaže da mu je logično da je Ustavni sud BiH donio ovakvu odluku jer su tamo dvojica sudija iz SDA, a njihov predsjednik Bakir Izetbegović je tražio ocjenu ustavnosti, i što je tamo troje međunarodnih sudija koje BiH uopšte ne zanima, već samo njihova plata.\n"Odluka je nepoštena, nekorektna, donijelo ju je nelegalno vijeće, jer je riječ o međunarodnim sudijama koji su davno imenovani i uopšte ne borave u BiH, već jednom dođu, dobiju dobre plate, ostave nam haos i odu svojim kućama i sa strane to gledaju", rekao je Ivanić novinarima u Banja Luci.\nIvanić kaže da se, prema pravoslavnom kalendaru, skoro svaki dan slavi neki svetac, tako da prema tome nijedan datum ne bio odgovarao za proslavu Dana RS, i ističe da je odluka Ustavnog suda BiH o Zakonu o praznicima RS primjer najgore moguće odluke koju je neko mogao donijeti u ovom trenutku.\n"Kada god BiH počne nešto normalno da radi, da počne da se događa nešto pozitivno, uvijek se pojave stvari ovog tipa koje nas vraćaju unazad. Ova odluka je bila potpuno nepotrebna, od nje niko nije dobio ništa, samo ljudi koje žele sukob", rekao je Ivanić i dodao da oni koji su pokrenuli zahtjev i koji su donijeli ovakvu odluku žive u prošlosti i treba ih žaliti.\nIvanić smatra i da ima raznih načina za političko poigravanje sa ovom odlukom Ustavnog suda BiH, o čemu će razgovati sa liderima partija iz RS na sastanku u nedjelju koji organizuje predsjednik RS Dodik.\nOn je dodao da je juče razgovarao s predsjednikom Dodikom i da ima jasan stav o ovoj odluci, te smatra da će reagovanja iz RS biti u skladu sa stavovima Narodne skupštine Srpske.\n"Garantujem da će 9. januar ostati Dan Republike, a oni koji su ovo pokrenuli vratili su nas unazad, ali se na to ne treba puno obazirati, već se treba baviti životom, ekonomskim temama, stvaranjem uslova za bolji žibvot, a ovo ostaviti ljudima koji žive u prošlosti", rekao je Ivanić.\nOn je ocijenio da će trebati vremena da se stvari ponovo vrate u normalu, te da neće izaći iz kolicije sa SDA, jer bi im time dao prostor da se sami bave BiH.\nUstavni sud BiH utvrdio je jučer da je član Zakona o praznicima RS koji govori o 9. januaru kao Danu RS neustavan, te da Narodna skupština RS u roku od šest mjeseci taj zakon mora da usaglasi sa Ustavom BiH.\nNarodna skupština Republike Srpske usvojila je ranije Deklaraciju u kojoj se navodi da Dan RS neće biti ukinut čak i ako Ustavni sud BiH donese odluku kojom bi ovaj praznik proglasio neustavnim.\n2h 59min 21\n3h 59min 133\n4h 48min 50


Sve aktivnosti na lociranju Mladića daće rezultat – Nadlanu.com\nSve aktivnosti na lociranju Mladića daće rezultat\nBEOGRAD, 3. decembra 2010. (Beta) – Predsednik Nacionalnog saveta za saradnju sa Haškim tribunalom Rasim Ljajić izjavio je u petak da je siguran da će aktivnosti na lociranju preostala dva haška optuženika dati rezultat, uprkos svim teškoćama.\n„Pokazali smo političku volju i imali smo uspeh u potragama za mnogim haškim optuženicima i siguran sam da će sve ovo što radimo na lociranju preostala dva haaška optuženika dati rezultat uprkos svim poteškoćama i objektivnim okolnostima u kojima se nalazi“, rekao je Ljajić novinarima u Beogradu.\nNa pitanje zašto Mladić još nije uhapšen, Ljajić je odgovorio da je činjenica da se uspešno skriva, kao i da je to rezultat realnih poteškoća sa kojima se država suočava u traganju. „To je stvar koju nikada ne možete ni da predvidite, niti možete da predvidite sve okolnosti“, kazao je Ljajić.\nZa suđenje supruzi Ratka Mladića, Bosiljki za oružje nađeno u njihovoj kući u Beogradu, Ljajić je rekao da je nađen čitav niz značajnog materijala koji će biti korišćen u postupcima pred Tribunalom u Hagu.\n„Videćemo šta od toga može da koristi u ovim potragama za Mladićem. Ne očekujemo da ćemo doći do nekih vrlo značajnih detalja i informacija koje možemo koristiti u operativnim potragama“, izjavio je Ljajić.


Partnerstvo Fortnite-a i Paramount-a možda dovede mlade mutante u igru - RUR Esports\nGlasine kažu da se Epic Games sprema saradnju sa Paramount-om.\nInternetom kruže glasine da Epic Games i Paramount sklapaju novi dogovor, a veruje se da će ova nova saradnja uskoro doneti Nindža Kornjače na već prenatrpano ostrvo super heroja, poznatih ličnosti i enigmatičnih stvorenja. Ni jedna od ovih kompanija još nije potvrdila ovu informaciju, tako da ovu vest uzmite sa rezervom. Ali ako se zaista sprema saradnja ovih kompanija, ovo će otvoriti vrata brojnim legendarnim Nikolodeon karakterima.\nParamount pored Nindža Kornjača poseduje i prava na Džimi Nutrona, Sunđer Boba, Ragrets i Avatara (The Last Airbender), a ovi skinovi bi sigurno bili dosta popularni među Fortnite igračima. I dok razmišljamo ko sve može doći na Fortnite ostrvo, neko drvo je iznenada palo i ubilo me? Kakve su ovo magije?\nZapravo nisu magije, već su određeni igrači otkrili kako da vas ubiju pomoću drveta u snežnim predelima. Igrač je na reddit-u podelio novi metod za ubijanje igrača koji možete da pogledate u produžetku. Klonite se drveća, makar dok se sneg ne istopi.\nTags battle royale epic games fortnite nindža kornjače Paramount\nNovi Valorant snimak detaljno prikazuje šta sve donosi nova epizoda


Nikola Grbić novi selektor Poljske - Portal Iz Prve Ruke\nBIVŠI SELEKTOR SRBIJE VODIĆE POLJSKU DO 2024. GODINE\nNovi veliki izazov u karijeri Nikole Grbića – proslavljeni srpski odbojkaš biće novi selektor reprzentacije Poljske, potvrdio je tamošnji savez koji je odlučio i da Italijan Stefano Lavarini bude novi selektor ženske selekcije Poljske.\nOdluka da Nikola Grbić dođe na tu poziciju je u neku ruku očekivana i logična pošto je sa poljskom Zaksom prošle godine osvojio Ligu šampiona.\nGrbić je vodio i Srbiju u periodu od 2015 – 2019. i za to vreme je osvojio po zlato i srebro u Svetskoj ligi, te bronzu na Evropskom prvenstvu.\nNekadašnji dizač, evropski i olimpijski šampion i svetski vicešampion trenutno vodi italijansku Peruđu.\nPoljska je aktuelni dvostruki svetski šampion iz 2014. i 2018. godine, evropski prvak iz 2009. i olimpijski šampion iz 1976. Ozbiljna reprezentacija sa odličnim timom i velikom tradicijom.\nFOTO – TWITTER / RADIO POLAND\nPovezane temenikola grbićodbojkaPoljskaselektor\nProces se prebacuje na Savezni sud\nTerzić otišao sa mesta selektora\nKolaković opet selektor odbojkaša Srbije


Lukovac: Proširenje je u drugom planu - Vijesti.me\nDOBAR POTEZ LUKŠIĆA\nEvropska agenda proširenja trenutno je u drugom planu i zato je dobro što je premijer Igor Lukšić javnosti ukazao na mogućnost da odluka o početku pregovora sa Crnom Gorom bude odgođena, ocijenio je bivši ministar spoljnih poslova, Branko Lukovac.\nLukšić je u srijedu u Skupštini, tokom premijerskog sata, kazao da ga ne bi iznenadilo ukoliko agenda proširenja ne bude u decembru na dnevnom redu Evropskog savjeta jer je, kako je objasnio, neposredni prioritet Unije rješavanje ekonomske situacije.\nLukovac je agenciji MINA rekao da je prioritet Evropsku unije (EU) da nađe održiva rješenja za spasavanje Grčke od bankrota, za stabilizaciju eura, kao i zaustavljanje spirale ekonomske i monetarne krize u zemljama članicama.\n“Zato je dobro što je Lukšić poslanicima i široj javnosti ukazao na mogućnost da, zbog takvih kretanja, rasprava o proširenju i određivanju datuma otpočinjanja pregovora bude pomjerena”, smatra Lukovac.\nPrema njegovim riječima, Lukšićeve posjete Berlinu i razgovori koje je vodio pokazuju njegovu, ali i želju Vlade i državnih organa na viši nivo podigne odnose sa Njemačkom kao najmoćnijom privredom Evrope, pa otuda i najuticajnijom članicom EU.\nLukovac je naveo da to znači nastojanje da Njemačka razumije i podrži napore Crne Gore da dalje napreduje u procesu evropskih integracija, što podrazumijeva podršku za skorim otvaranjem pregovora, o čemu Evropski savjet treba da donese konačnu odluku u decembru.\n“Istovremeno, ona je izraz želje da Njemačka, ponovo, bude jedan od najznačajnijih ekonomskih partnera Crne Gore, u prvom redu u investicijama i u turizmu, jer je ranije bila na prvom mjestu po obimu investicija, transferu tehnologije, turističkoj potrošnji, zapošljavanju radnika”, pojasnio je on.\nLukovac je dodao da od stava Njemačke, kao ključne članice Unije u traženju rješenja za ekonomsku krizu, zavise i prioriteti kojima će se narednih mjeseci baviti EU, pa i nastavak i dinamika procesa proširenja.\nTo ipak ne znači, kako je ocijenio, da su za decembarsku odluku Evropskog savjeta bez uticaja napori i rezultati koje preduzima i ostvaruje Crna Gora u ispunjavanju očekivanih reformi i standarda. “Što je svakako od primarnog interesa za razgovore premijera u Njemačkoj”.\n“Odluke u EU se donose opštom saglasnošću svih članica i naše interese, kao i napore i ostvarenja, kada je riječ o EU, moraćemo i sada i ubuduće na uvjerljiv način predstavljati svim njenim članicama, a ne samo administraciji u Briselu”, smatra Lukovac.\nOn je rekao da je podjednako važno da Crna Gora poveća stepen unutrašnjeg dijaloga, angažmana i saglasnosti svih činilaca društva oko reformi, jačanja demokratskih vrijednosti, pravne države, uravnoteženog i održivog razvoja.\n“Radi našeg napretka i prevladavanja podjela, kao i vjerodostojnosti djelovanja prema članicama EU”, zaključio je Lukovac.\nPravi li se ovo scenario kako bi se EU proglasila krivim za našu nesposobnost ( ne htenje) da pristupimo istoj? Garantujem da Milo kaže sa Zanzibarom pravimo savez 51% građana bi trke podržalo ...\nili datum ili marsh sa vlasti. dosta je bilo vise vasih trikova.\nmrki PG 6 godina\nDobro je da sve poradite na tome.


ЧЕПУРИН: „Ускоро ближа сарадња РУсије и Србије!“\nČEPURIN: „Uskoro bliža saradnja RUsije i Srbije!“\nČepurin je, govoreći na konferenciji „Ekonomist – Svet u 2017.“, kazao da je srpski izvoz u Rusiju ove godine značajno porastao, a da očekuje i da će iduće godine dalje napredovati međusobna trgovina.\n„U cilju boljih rezultata očekujemo kreativniji pristip srpskog biznisa, da se ne ograniči samo na moskovski region, već i na druge delove Rusije. Srpske kompanije imaju dobru reputaciju i ogromne potencijale u Rusiji“, poruči je Čepurin.\n„Uveren sam da će iduće godine biti preduzeti važni koraci za dalje unapređenje odnosa dve zemlje“, naglasio je Čepurin.\nTako je, naveo je Čpurin, Rusija mogla da se prilagodi ranijem brzom padu cene energenata, i sada trendu rasta cene u ovoj oblasti.\n„Nalazimo se na novom putu međunarodnih odnosa i ekonomskog razvoj“, podvukao je ruski ambasador.


Peterhof Consulting & Edu Vas poziva na seminar “Finansijski kontroling ”, koji se organizuje 14. juna 2019. godine u hotelu Hyatt Regency u Beogradu. Seminar je namenjen svim nivoima menadžmenta, zaposlenima u sektoru finansija, računovodstva, planiranja, kontrolinga, ali i zaposlenima u svim drugim poslovnim funkcijama gde zaposleni obavljaju poslove internog izveštavanja i kontrole poslovanja. Polaznici mogu biti potpuni početnici u navedenim oblastima, ali i posvećeni pro\nPeterhof Consulting & Edu Vas poziva na seminar “Poreska optimizacija ”, koji se organizuje 7. novembra 2018. godine u hotelu Hyatt Regency u Beogradu. Cilj seminara je da se učesnici upoznaju sa osnovnim tehnikama poreskog planiranja kako u domaćim tako i u transakcijama sa međunarodnim karakterom i da se kroz primere iz prakse pokaže razlika između zakonitog i nezakonitog umanjenja poreske obaveze. Seminar je i prilika da se kroz direktan razgovor sa predavačima razreše bro\nPeterhof Consulting & EDU organizuje seminar iz oblasti Zaštita konkurencije iz perspektive kompanija u Srbiji. Seminar se održava 12. oktobra 2018. sa početkom u 9:00h u hotelu Hyatt Regency u Beogradu Seminar iz oblasti zaštite konkurencije fokusiran na perspektivu kompanija, moguće probleme sa kojima se mogu suočiti i praktičnim rešenjima u fazi prevencije problema ili reakcije na već nastali problem. Seminar je baziran na velikom broju primera iz naše i inostrane prak\nPeterhof Consulting & EDU organizuje seminar iz oblasti Zaštita konkurencije iz perspektive kompanija u Srbiji. Seminar se održava 12. oktobra 2018. sa početkom u 9:00h u hotelu Hyatt Regency u Beogradu. Seminar će biti baziran na velikom broju primera iz naše prakse, interaktivnoj diskusiji i pokušaju da se dođe do konkretnih preporuka za predstavnike kompanija. Svi problemi će biti posmatrani iz perspektive kompanija i sve preporuke će se odnositi na smanjenje rizika povred\nOdržana GDPR konferencija u Beogradu\nU Beogradu je juče održana GDPR konferencija u organizaciji konsultantske kuće Peterhof Consulting. Preko trideset kompanija iz Srbije prisustvovalo konferenciji koja se bavila problemima zaštite podataka i svim promenama koje su regulisane zakonom EU. Predstavnici domaćih firmi su se upoznali sa svim izmenama koje ova regulativa donosi. U zemljama Evropske unije od 25. maja na snazi je Opšta uredba EU o zaštiti podataka o ličnosti (General Data Protection Regulation), jedan\nPeterhof Consulting & EDU organizuje veliku konferenciju na temu korporativne zaštite podataka General Data Protection Regulation ili Opšta regulativa o zaštiti podataka je novi pravni okvir koji propisuje način korišćenja podataka o ličnosti građana Evropske unije. Svaka organizacija koja na bilo koji način obrađuje podatke EU građana mora da se pridržava pravila o zaštiti podataka o ličnosti, čak iako joj je sedište izvan Unije. GDPR regulativa je stupila na snagu u maju 20\nIzbor:http://novaekonomija.rs autor: Miloš Obradović foto:arhiva Inicijalna javna ponuda IPO je prikupljanje kapitala na tržištu u procesu u kom se preduzeće iz društva sa ograničenom odgovornošću konvertuje u akcionarsko društvo. U Srbiji mnogo generacija nije doživelo inicijalnu javnu ponudu, pa otud i mistifikacije i nepoznanice. Akcionarsko društvo iziskuje izuzetno visok nivo transparentnosti prema investicionoj javnosti, odnosno svima koji imaju ili mogu da kup\nPrimena novih pravila je počela 25. maja za kompanije u EU i na ovim teritorijama ovaj datum je prava noćna mora jer se kreće sa primenom GDPR-a (General Data Protection Regulation odnosno Opšta regulativa o zaštiti podataka o ličnosti). Kako je većina ozbiljnih domaćih kompanija usvojila neki od digitalnih modela poslovanja sa ciljem da zadrže postojeće B2B odnose na teritorijama gde posluju u EU i nastupaju kroz B2C transakcije, tako je za njih kao i za sva druga pred


Srbija pritisnuta između Zapada i Rusije | Restart Magazin\nNajnovije Region Vesti\nSrbija pritisnuta između Zapada i Rusije\n01/12/2019 Urednik\tistok, srbija, zapad\nFrancuski predsednik Emanuel Makron je od oktobra doveo u pitanje efikasnost NATO-a, pritisnuo dugme za pauzu u proširenju Elvropske unije i pozvao na novo „strateško partnerstvo“ sa Rusijom.\nVeliki broj država ima razloga da posveti veliku pažnju njegovom diplomatskom stilu, ali njegove reči imaju poseban odjek u Srbiji, ocenjuje agencija Rojters.\n„Za Beograd, bilo kakvo povlačenje Evrope ili NATO bi moglo omogućiti Rusiji da popuni prostor, imajući u vidu bliske političke, vojne i ekonomske veze Moskve sa svojim balkanskim rođakom“, navodi agencija.\nTo bi vjerovatno zabrinulo lidere NATO-a, koji će na samitu u Britaniji sljedeće nedjelje razgovarati o budućnosti Alijanse, jer se Balkan, poput Baltika, može smatrati štitom od uticaja Moskve, ocjenjuje se u komentaru.\n„NATO radi na promovisanju stabilnosti, bezbjednosti i saradnje na Zapadnom Balkanu“, rekao je jedan zvaničnik NATO. „Bilo kakvo miješanje spolja u domaće demokratske procese je neprihvatljivo. Pozivamo Rusiju da se isto tako ponaša.“\nRojters piše da su u nedavnom slučaju navodnog miješanja, srpske obavještajne agencije otkrile dokaze da ruski špijuni vrbuju bivše pripadnike vojske Srbije. Podsjeća da je rusko ministarstvo spoljnih poslova umanjilo značaj izvještaja i opisalo ga kao provokaciju, dok je predsjednik Srbije Aleksandar Vučić rekao da on neće narušiti odnose dviju država.\nZvona za uzbunu za region su se oglasila sredinom oktobra, kada je Makron odbio da omogući Albaniji i Sjevernoj Makedoniji da počnu pregovore sa EU, piše Rojters.\nU komentaru se dodaje da je Makron sve obazriviji prema širenju EU tvrdeći da blok treba da razmotri gotovo dvostruko uvećanje tokom proteklih 15 godina, da procijeni uticaj izlaska Britanije i da dobro razmisli o kriterijumima koje primjenjuje prema potencijalnim članicama.\n„Srbija je već počela pregovore o članstvu, ali sada osjeća oštrinu Makronovog odbijanja da otvori vrata drugima“, piše Rojters.\n„Istovremeno, dok su se skoro sve države u okruženju pridružile ili su na putu da uđu u NATO, Srbija ostaje izvan i posvećena je neutralnosti, sa još svježim sjećanjem na bombardovanje svoje teritorije tokom rata na Kosovu 1999“.\nRojters navodi da je Srbija članica programa NATO-a „Partnerstvo za mir“ i da učestvuje u NATO vježbama, ali ukazuje na odnose srpske i ruske vojske i tehnologiju koju Moskva obezbjeđuje Srbiji.\nU komentaru se navode ocjene analitičara da EU smatra slabu vladavinu prava u Srbiji kao glavni problem.\n„Ono što je zabrinjavajuće za EU nije toliko Rusija, već okolnosti koje omogućavaju Rusiji da ima uticaj – nedostatak vladavine prava, nedostatak odgovornosti, zarobljavanje države, korupcija“, rekao je Dimitar Bečev, saradnik u Atlantskom savjetu i stručnjak za ruski uticaj u regionu.\nU posljednjoj procjeni napretka Srbije u ispunjavanju kriterijuma za pridruživanje EU, Brisel je istakao zabrinutost povodom korupcije i neuspjeh Beograda da se uskladi sa EU u kaznenim mjerama nametnutim Rusiji.\nRojters ocjenjuje i da, iako Moskva nema novca kako bi parirala Kini ili EU u troškovima i investicijama u regionu, ona ima značajan uticaj.\nVeliki adut je gasovod „Turski tok“ za snabdijevanje Evrope ruskim gasom, zaobilazeći Ukrajinu, a koji bi trebalo da ide preko Bugarske i Srbije prije nego što stigne do Mađarske, Austrije, Njemačke…\n„To Srbiju čini ključnom karikom u ‘Turskom toku’, sličnoj ulozi u kojoj je u snabdijevanju gasa Evropom bila Ukrajina prije početka sukoba sa Rusijom“, piše u analizi.\nPion Moskve u velikoj igri sa Zapadom\nBivši vojni diplomata i član Beogradskog centra za spoljnu politiku, Milan Karagaća, ne misli da Rusija ima velike planove da strateški iskoristi Srbiju, ali je vidi kao „piona Moskve u njenoj velikoj igri sa Zapadom“.\nRojters navodi da je zadatak Srbije da ostane u dobrim odnosima sa Rusijom i ubijedi Brisel da čini sve što je potrebno da postane članica EU i da izbjegne otuđivanje NATO-a.\nZvaničnik vlade u Beogradu koji je želio da ostane anoniman, rekao je da Srbija planira da očuva ravnotežu između Rusije i Zapada.\n„Nijedna zemlja ni međunarodna organizacija ne može da tvrdi da nas ima pod svojim uticajem“, istakao je.\nBez obzira na ishod, Srbija rizikuje da završi kao djelić u većoj geopolitičkoj igri koja se ubrzala otkad je Makron prozvao NATO i doveo u pitanje kapacitete Evrope, ističe britanska agencija.\n„Ako se Zapad distancira od regiona, Rusija ima puno mogućnosti da iskoristi situaciju,“ smatra Bečev.\nSa druge strane, ako Srbija uđe u EU, mogla bi postati slična Kipru ili Mađarskoj, članicama koje imaju bliske veze sa Moskvom.\n„Srbija će biti slaba ili proruski nastrojena ako uđe u EU, što takođe nije loš ishod za Rusiju“, kazao je Bečev.\n← Žreb za EURO 2020\nSocijaldemokrate izabrale revoluciju – pada vlada Angele Merkel? →\nBajden u tri ključne savezne države u prednosti nad Trampom\n24/04/2020 24/04/2020 Urednik\nTramp: Da li Kongres zna da ovako počinje komunizam?\n25/12/2020 25/12/2020 Urednik\nOsam godina od Briselskog sporazuma – zajednica srpskih opština i dalje mrtvo slovo\n19/04/2021 19/04/2021 Urednik


Klub Malog Kalemegdana podseća da se dnevne karte za Asvel prodaju od utorka i svi zainteresovani ih mogu kupiti u sredu i četvrtak\nObjavljeno: 10.11.2021. 14:18h\nCrvena zvezda objavila je model po kome će se prodavati karte za "večiti" derbi.\nZbog meča u nedelju u hali "Aleksandar Nikolić" održan je sastanak bezbednosti, sa svim predstavnicima službi u organizaciji, policije, klubova i ABA lige i odlučeno je da neće biti dozvoljeno prisustvo gostujućih navijača, u ovom slučaju Partizanovih.\nKK Crvena zvezda karte za ovu utakmicu prodavaće po dva osnova i kupovina karte za nedeljnu utakmicu biće omogućena: svim vlasnicima sezonskih karata za takmičarsku sezonu 2021/2022, kao i svim kupcima dnevnih karata za utakmicu 9. kola Evrolige koju crveno-beli igraju u četvrtak protiv francuskog ASVEL-a i koji to budu učinili na blagajni hale Aleksandar Nikolić samo na dan utakmice.\n- Vlasnici sezonskih karata redovno sa svojom ulaznicom dolaze na utakmicu u nedelju. Svi vlasnici sezonskih karata će takođe moći i da kupe dnevne karte za Partizan i to na taj način što će vlasnik sezonske karte moći da kupi maksimum dve dnevne karte za nedeljnu utakmicu. Pravo na kupovinu karte za Partizan će se ostvarivati davanjem na uvid prodavcu sezonske karte - navodi se u saopštenju.\nKlub Malog Kalemegdana podseća da se dnevne karte za Asvel prodaju od utorka i svi zainteresovani ih mogu kupiti u sredu i četvrtak (na dan utakmice) na svim prodajnim mestima koja su već navedena u zvaničnom saopštenju kluba, kao i online.\nObjavljene su i cene pojedinačnih karata za "večiti" derbi.\n1 TRIBINA A, B, C 500 2 PARTER B 800 3 VIP LOŽA 1,800 4 PLAVA LOŽA 1,500 5 BELA LOŽA 1,200 6 POČASNO MESTO BOČNO I RED 8,000 7 POČASNO MESTO BOČNO II RED 4,000 8 POČASNO MESTO I RED 12,000 9 POČASNO MESTO II RED 6,000\nSKUNI PEN ZA ESPRESO: Bili smo šampionski tim, i dalje pričam svima o "Delijama", LOŠA PONUDA ZVEZDE bila presudna!\nČEKAJUĆI EVROLIGU I DERBI: Predstavljen novi Zvezdin dres! Luis osmislio novu pesmu za crveno-bele!(VIDEO)\nPUKLA BOMBA NA MALOM KALEMEGDANU: STEFAN MARKOVIĆ potpisao za Crvenu zvezdu!\nKK Crvena zvezdaKarteUtakmicaVečiti derbiKK Asvel


Nezadovoljni radom Koordinacionog tijela | BN\nNezadovoljni radom Koordinacionog tijela\nSavjet ministara BiH danas je izrazio nezadovoljstvo radom Koordinacionog tijela BiH za zaštitu i spašavanje od prirodnih ili drugih nesreća u BiH, te zaključio da ovo tijelo ne preduzima aktivnosti definisane Zakonom o zaštiti i spašavanju ljudi i materijalnih dobara od prirodnih ili drugih nesreća u BiH.\nBosna i Hercegovina 10.06.2014 | 16:10\nU saopštenju iz Savjeta ministara BiH navodi se da je današnja sjednica bila deseta koja je posvećena situaciji nastaloj usljed majskih poplava u BiH.\nMinistri su zadužili predsjedavajućeg Koordinacionog tijela za zaštitu i spašavanje od prirodnih ili drugih nesreća u BiH Mladena Ćavara da pripremi i Savjetu ministara BiH odmah dostavi izvještaj o radu ovog tijela, a od Kordinacionog tijela ponovo je zatražena informacija o broju žrtava tokom poplava u maju.\nSavjet ministara BiH je informisan da su do sada ukupno 32 institucije BiH dostavile informacije o mjerama preduzetim tokom i nakon poplava u BiH, dok su one koje to nisu učinile zadužena da to hitno\nNa sjednici u Sarajevu je razmotreno izjašnjenje ministarstava o zaključcima sjednice Predstavničkog doma Parlamentarne skupštine BiH od 28. maja povodom rasprave o informaciji predsjedavajućeg Savjeta ministara Vjekoslava Bevande o posljedicama prirodne nesreće u BiH.\nIzjašnjenja ministarstava za ljudska prava i izbjeglice, civilnih poslova, bezbjednosti, odbrane, finansija i trezora, te spoljne trgovine i ekonomskih odnosa, kao i Direkcije za evropske integracije, Uprave za\nindirektno oporezivanje i Kancelarije ombudsmana za zaštitu potrošača biće dostavljena Predstavničkom domu Parlamentarne skupštine BiH. Takođe, biće dostavljeni i zapisnici sa 10 sjednica koje je Savjet ministara BiH održao tokom i nakon poplava u BiH.\nZatraženo je od Ministarstva spoljnih poslova, koje do sada nije dostavilo, da pripremi i Savjetu ministara BiH naknadno dostavi izjašnjenje o zaključcima ovog doma.\nSavjet ministara BiH dao je podršku dosadašnjim aktivnostima Ministarstva odbrane na angažovanju Oružanih snaga BiH u pružanju pomoći civilnim organima i stanovništvu u odbrani od poplava, nakon\nrazmatranja Izvještaja Ministarstva odbrane o pružanju pomoći civilnom stanovništvu tokom i nakon poplava.\nSavjet ministara podržao je dalje angažovanje Oružanih snaga BiH u skladu sa procjenama i prognozama angažovanja za naredni period.\nPrema izvještaju Ministarstva odbrane BiH, na pružanju pomoći civilnom stanovništvu od 15. maja angažovano je više od 19.000 pripadnika Oružanih snaga.\nU periodu odbrana od poplava i elminisanja njihovih posljedica bilo je angažovano 1.921 vozilo, 65 helikoptera sa 226 misija, te 275 mašina i 168 čamaca Oružanih snaga BiH.\nU kasarnama Oružanih snaga BiH za 20 dana obezbijeđen je smještaj za više od 5.500 lica i u izvještajnom periodu Oružane snage BiH odgovorile su na 115 zahtjeva za pomoć stanovništvu.


Počela izgradnja dovodnog tunela za HE Dabar – Investicija vrijedna 112 mil KM – Vaš obnovljivi izvor informacija – Energis\nPočela izgradnja dovodnog tunela za HE Dabar – Investicija vrijedna 112 mil KM\nHidroelektrana Dabar je istorijski projekat i najznačajnija investicija na području bivše Jugoslavije u posljednjih 30 godina, rekao je predsjednik Republike Srpske Milorad Dodik koji je danas u Nevesinju ozvaničio početak izgradnje dovodnog tunela za ovu HE čija je vrijednost 112 mil KM.\nDodik je istakao da je odluka o izgradnji ove HE Dabra odluka ljudi iz Elektroprivrede Republike Srpske i Hidroelektrana na Trebišnjici (HET) koji su odlučili da krenu u ovaj projekat koji je od velikog značaja ne samo za Hercegovinu već i za cijelu Republiku Srpsku.\n– Ovaj projekat je spomenik generacija koje vode energetski sektor u Srpskoj i ponosan sam na ovakav menadžment – istakao je Dodik.\nDirektor HET-a Gordan Mišeljić istakao je da će ovaj projekat biti finansiran iz vlastitih sredstava, a koncesija za izgradnju HE Dabar dodijeljena je privrednom društvu Hidroelektrana Dabar Trebinje koje je 100% u vlasništvu HET-a.\nVrijednost ukupne investicije iznosi 352 mil KM, a koncesija za izgradnju ove HE dodijeljena je privrednom društvu Hidroelektrana Dabar Trebinje koje je 100% u vlasništvu ZP HE na Trebišnjici.\nZa izgradnju HE Dabar i eksproprijaciju zemljišta do sada je investirano 32,8 mil KM.


Oprezno divljač na putu - lovacke-price.com\nPutevi nažalost često nisu obeleženi odgovarajućim saobraćajnim znacima kao na primer oznaka divljač na putu. Ovo je jedna od problema zašto divljač često strada od motornih vozila, evidentne su saobraćajne nezgode nastale usred udara motornih vozila i divljači, što dovodi do velikih gubitaka u lovištima. Sa druge strane materijalne štete na motornim vozilima su u pojedinim primerima velike i najčešće se završavaju sporovi na sudu za nadohnadu pričinjene štete.\nObeležavanjem saobraćajnica koje prolaze kroz lovišta odgovarajućim saobraćajnim oznakama kao naprimer divljač na putu eventualne štete na divljači bile bi znatno umanjene. Na osnovu pravilnika o merama za sprečavanje štete od divljači, štete na divljači i postupku i načinu utvrđivanja štete koji je objavljen u „Službenom glasniku Republike Srbije”, broj 2/12. (kompletan pravilnim možete videti) Upravljač lovnog područja dužan je obavi\npodnošenje zahteva upravljaču puta za postavljanje saobraćajnih znakova ograničenja brzine kretanja i „divljač na putu” na svim javnim saobraćajnicama na kojima postoji mogućnost nastanka štete na divljači u lovištu, na površinama van lovišta, kao i na površinama koje predstavljaju nelovne površine, radi sprečavanja štete na divljači od vozila.\nPročitano 87501 puta\nViše iz ove kategorije « Seminar o školovanju i korišćenju pasa krvoslednika\tPre svega bezbednost u lovu »\n24-06-2016 Hits:4554 Edukacija Branko Đurđević\n22-01-2012 Hits:47949 Manifestacije i dogadjaji Urednik portala


Demohrišćani i zeleni pobjednici izbora u najvećoj njemačkoj pokrajini | BL Portal\nPrema nezvaničnim rezultatima, Hrišćansko-demokratska unija (CDU) pobjednik je na izborima u najvećoj njemačkoj pokrajini Sjevernoj Rajni-Vestfaliji sa 35,9 odsto glasova.\nNjihov najveći konkurent, Socijaldemokratska patrija (SPD), je gubitnik – prognoze joj daju samo 27,1 odsto glasova, što je najlošiji rezultat SPD-a u istoriji te najmnogoljudnije njemačke pokrajine koja je dugo vremena važila za socijaldemokratski bastion, prenosi Dojče vele.\nDrugi veliki pobjednik je stranka Zelenih – u poređenju sa izborima prije pet godina, oni su osvojili gotovo 12 odsto glasova više i sada su prešli 18 procenata. To znači da će na kraju upravo ta stranka odlučivati u formiranju nove vlade.\nDesničarska Alternativa za Njemačku (AfD) takođe je izgubila dio birača u odnosu na prošle izbore, ali će po svoj prilici ponovo biti zastupljena u pokrajinskom parlamentu, za razliku od Ljevice, koja je jasno izgubila i daleko je od cenzusa.\nDosadašnji pokrajinski premijer i glavni kandidat CDU, Hendrik Vist, naglašava da je njegova partija jasan pobjednik i da su birači nesumnjivo dali do znanja da ga ponovo žele za predsjednika vlade. S druge strane, generalni sekretar SPD-a Kevin Kinert naglasio je da je ključno pitanje to koje stranke imaju najveće programske sličnosti, odnosno koje mogu da formiraju bolju koaliciju.\nU svim planovima ključnu ulogu imaju Zeleni i već sada je sigurno da, što se tiče broja poslanika u pokrajinskom parlamentu, oni mogu da sastave vladu sa demohrišćanima, dok je za savez sa socijaldemokratama potrebno ili da liberali ne prijeđu cenzus, ili će, ako ga prijeđu, i oni morati da učestvuju u koaliciji.\nOdmah nakon objavljivanja prvih procjena u političkom Berlinu počela su tumačenja značaja tih rezultata za politiku na saveznom nivou.\nTako predsjednik demohrišćana Fridrih Merc naglašava da je ovo fenomenalan rezultat i da je to bilo glasanje i o politici savezne vlade, a da je CDU ponovo u igri.\nS druge strane, jedan od dva predsjednika Socijaldemokratske partije Lars Klingbajl naglašava da je dosadašnja demohrišćansko-liberalna koalicija u Sjevernoj Rajni-Vestfliji izgubila vlast, te da je istinska promjena moguća samo u crveno-zelenoj koaliciji (SPD i Zeleni).\nTags: CDU, izbori, Njemačka, pokrajina


Aviv Park Zrenjanin, jedan od najposećenijih otvorenih tržnih centara u ovom delu Vojvodine, zvanično počinje sa radom pod rukovodstvom kompanije BIG Shopping Centers koja je ranije ove godine potpisala ugovor o kupovini 100 odsto vlasništva nad ovim tržnim centrom.\nRobert Jahav direktor BIG Shopping Center\n“Iako je iza nas period pun promena nastalih usled globalne pandemije i dalje čvrsto verujemo u potencijal tržišta u Srbiji i nastavićemo sa daljim ulaganjima naše kompanije u razvoj nekretnina iz domena maloprodaje, ali i ostalih oblasti o čemu će javnost biti blagovremeno obaveštena. Sa zadovoljstvom želimo da objavimo da će u nedelju 28. juna naš najnoviji projekat, Capitol Park Rakovica zvanično promeniti ime i postati BIG RAKOVICA. Kako bi ovaj dan protekao u odličnoj atmosferi, BIG je za svoje posetioce i zakupce pripremio bogat program, kao i nastupe pop zvezada i dečijih animatora. Mi u Srbiji želimo da ostanemo i nastavimo rast i razvoj kao najuspešnija kompanija u domenu razvoja i upravljanja nekretnina i šoping centara.”, istakao je Robert Jahav, izvršni direktor BIG Shopping centers Srbija.\nDa podsetimo, Aviv Park Zrenjanin se prostire na površini od 25.000 kvadratnih metara, sa 100 odsto popunjenih kapaciteta. Šoping centar ima mešavinu zakupaca koja uključuje supermarket, bioskop, niz kafea i restorana, modnih lanaca, sportskih radnji, uz ključne zakupce kao što su H&M, C&A, New Yorker, Deichmann, dm-drogerie markt, Dexy, Sport Vision, Tehnomanija, CineStar, DIS i drugi.


Srbiju volimo - Predtakmičenje trubača u Požegi\nSvetozar Lazović Gongo je samo jedan od bisera trubačkog muziciranja iz ovog dela Srbije, pored sina Dragana, Gongovim stopama su krenuli i majstori trube Dejan Lazarević, Dejan Jevđić i mnogi drugi pa je u Požegi nastalo 15-ak orkestara, svih uzrasta.\nZato ne čudi što je Požega, od 2017. godine, postala mesto gde se organizuje i jedno od predtakmičenja mladih orkestara u okviru predkvalifikacija za najveći svetski sabor trubača - u Guči.\nVeć prve godine održavanja, kvalifikaciono takmičenje pionirskih i omladinskih orkestara je okupilo veliki broj učesnika takmičenja ali i posetilaca.\nCentralni gradski trg je bio prepun ljubitelja i poštovaoca ovog narodnog instrumenta ali i gostiju, željnih dobrog provoda.\nDa je požeški kraj pravi rasadnik trubača i da je Požega sa pravom dobila organizaciju jednog od predtakmičenja, potvrdilo je i osvajanje titule „Najboljeg pionirskog orkestra, 57. Sabora trubača u Guči“, koja je pripala orkestru „Braća Ilić“ iz Požege.\nZbog svega ovoga, turistički poslenici Požege planiraju da ovo takmičenje u narednim godinama bude upotpunjeno dodatnim sadržajima, sa ciljem da privuku različite ciljne grupe posetilaca.\nU isto vreme, planirano je privlačenje još većeg broja orkestara, učesnika-takmičara što bi značilo da se radi o jednoj od najposećenijih manifestacija u ovom delu Srbije.\nPredtakmičenje ove godine održaće se 12. jula na Gradskom trgu u Požegi, sa početkom od 20 časova.


FK Borac prezimiće na prvom mestu Lige fudbalskih veterana | www.025.rs\nwww.025.rs / ODŽACI / SPORT / FK Borac prezimiće na prvom mestu Lige fudbalskih veterana\nNakon odigravanja zaostalih utakmica i rešavanja prispelih žalbi, Takmičarska komisija Lige fudbalskih veterana “Ante Bačić” registrovala je rezultate svih utakmica i utvrdila konačnu tabelu nakon 11 odigranih kola u takmičarskoj sezoni 2017/2018.\nNa prvom mestu tabele prezimiće veterani Borca iz Bačkog Gračaca, koji su prvi ispred Zadrugara iz Srpskog Miletića, Poleta iz Karavukova i Tekstilca iz Odžaka.\nS obzirom da ekipe čije su utakmice registrovane službenim rezultatom imaju pravo žalbe Skupštini lige, eventualne korekcije izvršiće se nakon održavanja redovne Skupštine pre početka prolećnog dela prvenstva, u martu 2018. godine.\nRezultati svih utakmica i tabela nakon završenog jesenjeg dela prvenstva dati su u prilogu.\nTags: FK Borac Bački Gračac, Liga fudbalskih veterana, odžaci\nSutra javna rasprava o predlogu budžeta za 2018. godinu


Igrači u Battlefield 1 prestali da pucaju jedni na druge u čast stogodišnjice primirja u Prvom svetskom ratu – PLAY!\nU vikendu iza nas svet je obeležio stogodišnjicu od potpisivanja primirja u Prvom svetskom ratu, poznatom i kao “Veliki rat”.\nOvaj veoma značajan istorijski datum za čovečanstvo nisu obeležavali samo političari na svečanim paradama, već je svako od nas kako je želeo i mogao odao počast poginulima i onima koji su se žrtvovali da bi danas živeli u miru i slobodi, da se više nikada ne ponovi.\nDa i gejmeri umeju da cene istoriju i njen značaj, pokazali su Battlefield 1 igrači, koju su ove nedelje prestali da pucaju jedni na druge tačno u ono vreme kada je potpisano primirje u čuvenom vagonu. Veoma simboličan gest upravo u igri koja je i inspirisana događajima i tematikom Prvog svetskog rata, a u to ime je na Redditu napravljen i video koji slavi ovaj trenutak, a koji možete pogledati na ovom linku.\nRelated Items:Battlefield 1, DICE, electronic arts, primirje, Prvi svetski rat, stogodišnjica primirja, WW1


Veber: Kosovo bi učešće u dijalogu trebalo da uslovi viznom liberalizacijom - Kosovo Online\n24. April 2021. • 14:10\nVeber kaže da bi Pariz trebalo da sledi primer Nemačke u pogledu međusobnog priznanja kao dela konačnog sporazuma Beograda i Prištine i dodaje da bi predsednik Francuske Emanuel Makron trebalo da "prestane da zloupotrebljava pitanje viza za stanovnike Kosova za unutrašnje političke proračune".\nVeber je dodao da su razgovori o razmeni teritorija ojačali nemačku poziciju da je potrebna jasnost po pitanju statusa Kosova i da bilo koji modalitet smanjenog priznanja ne bi bio rešenje.\n"Ovo je stav Nemačke godinama, a napori Tačija i Vučića da razmene teritorije pomogli su jačanju nemačkog uverenja da postoji potreba za razjašnjenjem pitanja statusa, što ne bi bilo obezbeđeno nikakvim smanjenim oblikom priznanja. Primer po uzoru na nemačko-nemački ugovor. Ali vrlo je dobro što je ova pozicija već javna", rekao je Veber.\nNemački stručnjak kaže da bi primer Nemačke trebalo da slede Francuska i Makron.\n"Na kraju, Pariz i predsednik Makron moraju da slede primer. Predsednik Makron želi da Francuska preuzme vodeću ulogu u pregovorima, dok je istovremeno pokazao nedostatak posvećenosti evropskim vrednostima i principima, tačnije svojom podrškom razmeni teritorija 2018. i 2019. godine", dodao je Veber.\nBodo Veber Francuska Emanuel Makron Nemačka Kosovo vizna liberalizacija\nE moj Bodo (tako su zvali moga oca Bogoljuba) nije Kosovo a ni Srbija ta da uslovljavaju bilo šta već EU velika lažljivica. Koliko puta su Severnu Makedoniju prevarili zbog potpisivanja Ohridskog Ugovora i promene imena i pitpisivanja PSP sa Eu. Makedonija i Albanija su prevareni. Kosovo je priznalo granicu sa CG koja uključuje na hiljade hektara kosovske teritorije i čemu se Kurti naročito protivio da bi dobili viznu liberalizaciju i nisiu je dobili jer se taj adut čuva za potpunog sprovođenja Briselskog Sporazuma sa sve ZSO sa izvršnim ovlašćenjima.


Srbiju želi da napusti polovina populacije između 15 i 29 godina - SDPlus\n“U narednim godinama zemlju bi moglo da napusti i do 25 odsto školovane i mlađe populacije”, kazao je on na forumu Srpske asocijacije menadžera (SAM) “Kako zadržati mlade u Srbiji”.\nLončar je dodao i da je Srbija po indikatoru “kapacitet za zadržavanje talenata” na 134. poziciji, a po indikatoru “kapacitet za privlačenje talenata” na 132. poziciji od ukupno 137 zemalja, što je pokazalo istraživanje Svetskog ekonomskog foruma (WEF).\n“Tema odliva mozgova iz Srbije danas je aktuelnija kao nikada pre, posebno jer su procene da svake godine našu zemlju napusti najmanje 35.000 ljudi, u potrazi za boljim standardom i perspektivom. Zato je Srpska asocijacija menadžera odlučila da pokrene seriju diskusija sa privrednicima, državnim institucijama i fakultetima u želji da istaknemo važnost da svako u svojoj sferi, preuzme odgovornost i da pokuša da kreira uslove za bolji život i rad mladih ljudi u Srbiji”, izjavila je izvršna direktorka SAM-a Jelena Bulatović.\nGeneralni direktor Strateškog distributivnog područja Srbija Atlantik Grupe Dragomir Kostić, koji je i dobitnik “SAM Godišnje nagrade 2018” u kategoriji “Najbolji program za razvoj talenata”, kazao je da fokus njegove kompanije na podršvci zaposlenima kako bi iskoristili svoje potencijale i poboljšali svoje veštine, ali i na privlačenju i negovаnju mladih talenata.\n“Upravljanje talentima predstavlja oblik upravljanja ljudskim kapitalom i to je dugoročan, sveobuhvatan i integrisan pristup podupiranju i ojačavanju temeljnih kompetencija kompanije. Najuspešnije kompanije na svetu svoju prednost grade upravo na razvoju sistema uspešnog upravljanja ljudskim resursima i privlačenju i zadržavanju najboljih”, rekao je Kostić.\n“Već godinama u poslovnim krugovima možete čuti termin ‘borba za talente’, a u pričama o budućnosti država ‘kako zadržati mlade talente’. To je sve teže, jer je zahvaljujući tehnologijama čitav svet jedno tržište, a mobilnost je nešto što se danas podrazumeva. Najbolji kadrovi u jednoj kompaniji su tu zbog onoga što kompanija nudi”, rekao je direktor Schneider Electric Srbija Dejan Marković.\nDANAS JE DAN KADA JE SMEDEREVO ZASVETLELO


O OSI dostojanstveno i pozitivno – Centar za građansko obrazovanje\nO OSI dostojanstveno i pozitivno\nCentar za građansko obrazovanje (CGO) je, po okončanju Konkursa za najbolju novinarsku priču koja adresira položaj osoba sa invaliditetom u Crnoj Gori, nagradio Miloša Rudovića iz Centra za istraživačko novinarstvo Crne Gore (CIN CG) i Dijanu Savović iz TV i portala Vijesti.\nRudović je nagrađen za članak „Osobe sa djelimičnim ili potpunim oštećenjem vida moraju da se oslanjaju na pomoć personalnih asistenata: Univerzitet bez knjiga na Brajevom pismu“, objavljen na portalu CIN-a, a Savović kao autorka TV priloga „Roditeljstvo osoba sa invaliditetom – tema kojoj nadležni ne posvećuju gotovo nikakvu pažnju“, koji je objavljen na portalu Vijesti.\nUloga medija u pozicioniranju pitanja od značaja za osobe sa invaliditetom je izuzetna, a novinari i novinarke imaju i odgovornost da budu glas marginalizovanih grupa.\nInkluzivnost visokog obrazovanja u Crnoj Gori ostaje nefunkcionalna, a pogotovo se to odnosi na (ne)prilagođenost literature osobama sa potpunim ili djelimičnim oštećenjem vida na što se ukazuje Rudović kroz svoj istraživački članak. Dijana Savović skreće pažnju javnosti na jednu važnu, a potpuno zanemarenu problematiku – roditeljstvo lica sa invaliditetom.\nPoložaj ranjivih grupa je takav da se zarad njegovog unaprjeđenja moraju umrežiti sve snage, kako one koje pripadaju institucionalnom okviru, a koje čine nadležni državni organi, tako i one iz civilnog društva, a koje dominantno predstavljaju nevladine organizacije i mediji. Tom sinergijom se postiže više za dobrobit onih koji moraju imati podršku u zastupanju svojih prava, CGO cijeni da primjeri Rudovića i Savovićeve mogu biti podsticaj da se o osobama sa invaliditetom izvještava na pozitivan, dostojanstven način koji doprinosi afirmaciji njihovih sposobnosti i mogućnosti, ali i problematizuje izazove sa kojima se suočavaju.\nNagrade za najbolju novinarsku priču se dodjeljuju u okviru projekta „JednakoSPOSOBNOST!“ koji CGO sprovodi u saradnji sa Udruženjem roditelja djece sa smetnjama u razvoju iz Podgorice i uz finansijsku podršku Programa Ujedinjenih nacija za razvoj (UNDP) posredstvom projekta „Reforma nacionalnog sistema procjene invaliditeta“, koji finansira Evropska unija, a sprovodi UNDP, u saradnji sa različitim akterima.\n15 novih radionica za nastavu o 90im


Strajk bez rezultata\nJelena, profesor od reci\nDosledna obecanjima koja je dala svojim ucenicima i kolegama, mlada profesorka srpskog jezika u Prvoj kragujevackoj gimnaziji Jelena Markovic ostala je jedina od svih profesora u generalnom strajku odbijajuci da uzme dnevnik i vrati se u ucionicu. Uz obrazlozenje da »strajk nije uspeo ne zbog snage protivnika, koji je slab i nemocan, vec zbog naseg kukavicluka«, Jelena zeli da pokaze svojim primerom da je moguce ostati dosledan i uspravan.\nJelena istice da ne zeli da decu uci etici, a da se kao profesor i covek ponasa drugacije i napominje da cinjenica da strajk nije uspeo ne znaci da ce ona odustati u svojoj borbi za kvalitetniju nastavu i bolji polozaj skole.\nU izjavi za Republiku Jelena kaze da su na pocetku i tokom strajka svi ucesnici javno obecali da ce ovo biti poslednji strajk i da ce ostati dosledni do kraja i istice da se te zadate reci treba i drzati. »Moje kolege nisu ostale dosledne do kraja, ali sam ja spremna da do kraja ispunim svoju rec koju sam javno izgovorila«, kaze Jelena i dodaje da je u toj odluci podrzavaju djaci, odbijajuci da prihvate drugog profesora da im drzi casove. Jelena istice da je razgovarala sa svojim djacima, za koje kaze da ce morati da placaju, preko nadoknade nastave, ceh strajka profesora i da je pokusala da ih ubedi da prihvate drugog profesora i da je strajk njena borba u kojoj ne zeli da zrtve budu ucenici.\nSvakodnevno odlazeci u skolu, Jelena se ponasa kao za vreme generalnog strajka u kojem je ucestvovala vecina zaposlenih u kragujevackim osnovnim i srednjim skolama. Ne zeleci da odustane od svih zahteva koje su prosvetni radnici, posebno clanovi Unije sindikata, istakli u toku strajka, Jelena napominje da se svi zahtevi odnose na elementarnu egzistenciju prosvetnih radnika i na poboljsanje uslova skolovanja.\nPodrska profesorki Jeleni stigla je pismom koje je potpisalo 426 ucenika Prve gimnazije, u kojem se istice da je »Jelena postala simbol za nemirenje sa surovom stvarnoscu u kojoj neki ljudi zele da zauvek uguse slobodoumlje u najobrazovanijem delu ovog drustva«.\nProfesorki Jeleni svakodnevno stizu podrske od ucenika, kolega i sindikata, u kojima se istice da ukoliko dobije otkaz svi ce ustati u njenu odbranu. Prosvetna vlast se za sada ne oglasava, ali je ocigledno da ne zele da od Jeleninog primera prave »slucaj« koji bi mogao da bude zarazan. Na kraju, Jelena istice da je revolt ucenika prema profesorima veliki, jer nisu ostali dosledni svojim obecanjima.


pink.rs | Čović i Radulović za Pink: Jučerašnji upad albanske vojske u severnu Kosovsku Mitrovicu u pratnji KFOR-a i grafiti OVK i Kosovo Albanija na severu Kosova su nova provokacija (VIDEO)\nČović i Radulović za Pink: Jučerašnji upad albanske vojske u severnu Kosovsku Mitrovicu u pratnji KFOR-a i grafiti OVK i Kosovo Albanija na severu Kosova su nova provokacija (VIDEO)\nKomentarišući jučerašnji upad albanske vojske u severnu Kosovsku Mitrovicu u pratnji KFOR-a i grafite “OVK” i “Kosovo Albanija” koji su ispisani na severnoj strani glavnog ibarskog mosta u ovom gradu, nekadašnji šef Koordinacionog centra za KiM Neboja Čović istakao je da je to jedna nova vrsta provokacije.\n- Upozorenja Britanaca njihovim turistima da ne idu na sever Kosova, jer je tamo kriminal su priprema međunarodnog mnjenja za ono što oni nameravaju da naprave u sledećem koraku. Kada će to tačno da bude ne znam, ali ovi jučerašnji događaji su dodatna provokacija - naglašava Čović za Pink.\nOn je podsetio da KFOR nema mandat da dovodi vojnike Albanije u južnu srpsku pokrajinu.\n- Mislim da je ovo prvi put od Drugog svetskog rata da je jedan albanski vojnik kročio na teritoriju Srbije, odnosno južne srpske pokrajine - rekao je Čović.\nKako naglašava, tačno je to da je Albanija 10 godina u NATO-u, ali je isto tako tačno, ocenjuje, da treba imati malo suptilnosti, ako se ima u vidu kakav je bio uticaj Albanije na prostorima KiM.\n- Ovim potezima NATO polako, indirektno ili direktno ulazi u zonu da učestvuje u pravljenju Velike Albanije. Ovo je pokušaj zastrašivanja srpske nacionalne zajednice i prtitiska na nju radi etničkog čišćenja i iseljavanja sa KiM - zaključuje Čović.\nVojno-politički kometator Vlade Radulović slaže se sa Čovićem da je ovo jedna vrsta provokacije.\nOn je naglasio da su to bili oficiri albanske vojske, a ne vojnici, jer je to značajna razlika.\nRadulović kaže da je za njega značajniji incident onaj koji se desio pre nekoliko nedelja, a to je vojna vežba na teritoriji Kosova i Metohije, između kosovskih bezbednosnih snaga i oružanih snaga republike Albanije.\n-Činjenica je da je situacija napeta, a i činjenica je da sve što se dešava je usmereno protiv severa Kosova - zaključuje on.\nPETKOVIĆ ZA PINK: Grafiti na prilazima Štrpcu predstavljaju organizovanu akciju zastrašivanja Srba (VIDEO)


KADETI – X EP 2013.\nKvalifikacije za X EP 2013. u konkurenciji kadeta, koje će se odigrati od 12. – 21. aprila u Srbiji i Bosni i Hercegovini, odigraće se od 03. – 07. januara. Domaćini će biti Češka, Letonija, Slovačka, Turska i Mađarska, a plasman na EP će izboriti po dve prvoplasirane selekcije.\nMuška kadetska reprezentacija Srbije poražena je u četvrtom prijateljskom meču protiv Brazila, odigranom u Ivanjici. Brazil je večeras, u dvorani Crnjevo, pobedio Srbiju sa 3:0, po setovima 25:19, 25:23 i 25:17, posle 67 minuta igre.\nPobeda Brazila posle pet setova\nMuška kadetska reprezentacija Srbije poražena je u trećem prijateljskom meču protiv Brazila, odigranom u Ivanjici. Brazil je večeras, u dvorani Crnjevo, pobedio Srbiju sa 3:2, po setovima 22:25, 25:10, 25:27, 25:17 i 15:10, posle 99 minuta igre.\nSrbija pobedila Brazil sa 3:1\nMuška kadetska reprezentacija Srbije ostvarila je pobedu u drugom prijateljskom meču protiv Brazila, odigranom u Ivanjici. Srbija je danas, u dvorani Crnjevo, savladala Brazil sa 3:1, po setovima 23:25, 25:21, 25:21 i 25:23, posle 93 minuta igre. Po završetku meča, treneri Milan Đuričić i Persi Onken, dogovorili su se da kadeti Srbije i Brazila odigraju još jedan set, koji je pripao Brazilu, sa 15:11, posle 14 minuta igre.\nKadeti Brazila uspešniji u Ivanjici\nMuška kadetska reprezentacija Srbije poražena je u prvom prijateljskom meču protiv Brazila, odigranom u Ivanjici. Brazil je večeras, u dvorani Crnjevo, pobedio Srbiju sa 3:0, po setovima 25:17, 25:20 i 25:11, posle 60 minuta igre. Po završetku meča, treneri Milan Đuričić i Persi Onken, dogovorili su se da kadeti Srbije i Brazila odigraju još dva seta. Oba su pripala Brazilu, sa 25:20 i 15:10, posle 31 minuta igre.\nStrana 55 od 79


SerbiaTEST - Public Policy Research Center\nSrbija se prema brojnim izvorima svrstava u vodeće zemlje u svetu i u Evropi po procentualnom učešću onlajn radne snage u odnosu na ukupan broj stanovnika, i u odnosu na ukupnu radnu snagu u zemlji. Ovakve karakteristike čine Srbiju veoma interesantnom članicom globalne zajednice digitalnih radnika, a u isto vreme nameću potrebu za proučavanjem ovog fenomena u okvirima nacionalne ekonomije.\nNulto merenje aktivnosti gig radnika iz Srbije sprovedeno je u decembru 2019. godine i predstavlja polaznu tačku za praćenje dinamike promena na Upwork platformi u redovnom dvomesečnom intervalu. U drugom talasu merenja u februaru 2020. godine, neposredno pre izbijanja pandemije COVID 19, utvrđeno je da je za samo dva meseca broj aktivnih gig radnika porastao za preko 20%.\nNa grafiku je prikazana promena po regionima u merenom periodu, iz koga se vidi da je najveći prirast zabeležen u Beogradskom regionu odnosno Gradu Beogradu, sa tendencijom daljeg utvrđivanja dominantne pozicije. Najmanji prirast je zabeležen u regionu Šumadije i Zapadne Srbije.\n% GIG RADNIKA PO UPRAVNOM OKRUGU\nNa sledećim graficima je prikazana raspodela gig radnika po upravnim okruzima Republike Srbije. Uočljiva je koncentracija gig radnika u tri od 24 upravna okruga: Gradu Beogradu, Južnobačkom i Nišavskom, u kojima živi i radi više od 2/3 gig radnika. To je posledica pre svega gušće naseljenosti ovih okruga, kao i činjenica da se u njima nalaze i najveći gradovi u Srbiji koji su i najznačajniji univerzitetski centri u Srbiji. U posmatranom periodu, kao što je i očekivano, nije bilo velike promene u koncentraciji gig radnika po upravnim okruzima.\nGrafici prikazuju raspodelu gig radnika u Republici Srbiji po profesijama po OLI klasifikaciji. Na nivou Republike Srbije dominiraju kreativne usluge i multimedija, a na drugom mestu razvoj softvera. Dve trećine gig radnika u Srbiji radi poslove iz ove dve oblasti, što predstavlja veliki potencijal Srbije u izgradnji ekonomije zasnovane na znanju. U odnosu na globalne trendove Srbija beleži procentualno veću zastupljenost gig radnika u oblasti kreativnih usluga i multimedija sa 2/5 u odnosu na 1/3 učešća gig radnika globalno.\nKada se analizira poreklo gig radnika prema OLI profesijama, uočava se da u svim profesijama gig radnici dominantno potiču iz regiona Grad Beograd, i da za pojedine profesije čak više od polovine gig radnika dolazi iz ovog regiona. To je slučaj sa gig radnicima u oblasti profesionalnih usluga gde 51 % gig radnika skoncentrisan u Gradu Beogradu. Najmanja dominacija Grada Beograda – iako i dalje visoka – je u oblasti razvoja softvera (u decembru 2019) i iz oblasti administrativnih usluga i unosa podataka (februar 2020).\nNajstabilniji trendovi su primećeni u Vojvodini, gde su gig radnici u svim profesijama ravnomerno raspoređeni, i čine u proseku gotovo 30% radne snage u Srbiji u svakoj od profesija. Region u kome najviše varira zastupljenost gig radnika je Šumadija i Zapadna Srbija gde je u gotovo u svim profesijama zabeležen relativni pad učešća gig radnika između decembra i februara. Taj pad je bio najizraženiji u oblasti profesionalnih usluga, dok je skromni rast jedino zabeležen u oblasti pisanja i prevođenja. Ovakvi trendovi su posledica relativno malog broja radnika u ovom regionu, kao i slabije dinamike uključivanja novih radnika na tržište.\nNa graficima je predstavljena disperzija gig radnika po profesijama u okviru svakog regiona u dvomesečnoj dinamici. Kada detaljno analiziramo podatke, uočava se relativno slična raspodela profesija u okviru svakog regiona kao i da se kreativne usluge i multimedija, i razvoj softvera izdvajaju kao ključne oblasti. Takođe, uočava se da su ove dve profesije u analiziranom dvomesečnom periodu ostvarile rast i u apsolutnom iznosu ali i relativno, jer je njihov udeo porastao u odnosu na druge profesije. Ovi podaci pokazuju da globalno tržište i trendovi utiču na učešće radne snage po profesijama u svim regionima bez obzira na njihove lokalne karakteristike.\nRezultati ovog istraživanja pokazuju da su dva od tri gig radnika u Srbiji muškarci, što ukazuje da je digitalni rad još uvek dominantno muška profesija. Slična je situacija i na globalnom nivou gde je učešće žena u frilenserskoj radnoj snazi početkom 2020 bilo 24%. Bez obzira, može se reći da Srbija prema odnosu broja žena i muškaraca u ovoj oblasti spada u naprednije zemlje sveta sa učešćem žena od 32.4% u decembru 2019. odnosno 31.8% u februaru 2020.\nKada se analizira disperzija gig radnika po polu i profesiji, uočava se neravnomerna raspodela, odnosno muškarci dominiraju u oblasti razvoja softvera, gde ih ima čak 8,5 puta više nego žena, dok žene ostvaruju prednost u oblasti pisanja i prevođenja, a relativno su dobro zastupljene i u oblastima profesionalnih usluga i administrativnih usluga i unosa podataka.\nKao što se vidi iz prikazanih rezultata, muškarcima u Republici Srbiji pripada čak 3/4 ukupno ostvarenih prihoda na Upwork platformi. Rezultati istraživanja, takođe, pokazuju da muškarci više zarađuju od žena. Jedan od razloga za ovaj nalaz je i što muškarci dominiraju u profesijama koje su prema analizi bolje plaćene.\nNa nivou celog uzorka, prosečna cena radnog sata gig radnika u Republici Srbiji je $19.3, dok globalno ona iznosi $21. Međutim, uočava se značajna razlika između polova u zaradi. U Srbiji gig radnice prosečno zarađuju manje od 80% (79.1%) od zarade koju dobijaju muškarci dok na globalnom nivou gig radnice prosečno zarađuju 84 % od zarade gig radnika.\nNa prikazanim graficima značajne razlike se mogu uočiti u oblastima marketinga i prodaje i razvoja softvera, gde je ova razlika čak i povećana u posmatranom periodu. Profesionalne usluge su jedina oblast gde žene u oba preseka ostvaruju nešto veću prosečnu cenu radnog sata od muškaraca. Na globalnom nivou trendovi su suprotni, jer žene zarađuju više od muškaraca u marketingu, veb i grafičkom dizajnu i multimediji.\nIzvršna direktorka CENTRA\nKoordinator za vizuelni identitet i društvene mreže